open-index/open-wikipedia-markdown huggingface dataset:
জোমো কেনিয়াত্তা

**জোমো কেনিয়াত্তাপ্রোন** (~১৮৮৯ - ২২শে আগস্ট ১৯৭৮) ১৯৬৩ সালে কেনিয়ার স্বাধীনতার সময়কাল থেকে ১৯৭৮ সালে তার মৃত্যু পর্যন্ত কেনিয়ার নেতা ছিলেন। তিনি ১৯৬৩ থেকে ১৯৬৪ পর্যন্ত দেশটির প্রধানমন্ত্রী ও পরবর্তীকালে ১২ই ডিসেম্বর ১৯৬৪ থেকে ১৯৭৮ সাল পর্যন্ত রাষ্ট্রপতি ছিলেন। তাকে কেনিয়া জাতির প্রতিষ্ঠাতা জনক হিসেবে বিবেচনা করা হয়। তিনি অত্যন্ত শিক্ষিত ছিলেন ও কয়েকটি বই লিখেছিলেন। এছাড়াও তিনি কেনিয়ার চতুর্থ ও বর্তমান রাষ্ট্রপতি উহুরু কেনিয়াত্তার পিতা।

নাইরোবির জোমো কেনিয়াত্তা আন্তর্জাতিক বিমানবন্দর, কেনিয়াত্তা আন্তর্জাতিক কনফারেন্স সেন্টার, নাইরোবির প্রধান সড়ক ও কেনিয়ার অনেক শহরের সড়ক, বহু বিদ্যালয়, দুটি বিশ্ববিদ্যালয় (কেনিয়াত্তা বিশ্ববিদ্যালয় ও জোমো কেনিয়াত্তা কৃষি ও প্রযুক্তি বিশ্ববিদ্যালয়), দেশের প্রধান হাসপতাল, মার্কেটসমূহ, হাউজিং এস্টেটের নামকরণ তার নামানুসারে করা হয় যা কেউ কেউ রাজতন্ত্রের শাসকদের মত বলে মনে করেন। নাইরোবি শহরের কেন্দ্রে ও কেনিয়ার প্রায় সকল স্থানে তার সম্মানে ভাস্কর্য নির্মাণ করা হয়েছে। কেনিয়াতে পূর্বে প্রতি বছরের ২০শে অক্টোবর কেনিয়াত্তা দিবস পালন করা হতো কিন্তু ২০১০ সালের সংবিধানে কেনিয়াত্তা দিবস লুপ্ত করে দিনটিকে মাসুজা (বীর) দিবস হিসেবে ঘোষণা করা হয়। কেনিয়ার কাগোজে নোট ও মুদ্রায় কেনিয়াত্তার প্রতিকৃতি ব্যবহার করা হয়েছে যদিও ২০১০ এর সংবিধান সংশোধনীতে কেনিয়ার কেনিয়ার কোন মুদ্রায় কোন মানুষের প্রতিকৃতি ব্যবহার নিষেধের বিল পাশের কথা আশা করা হচ্ছিল।

## প্রারম্ভিক জীবন
জোমো কেনিয়াত্তা ব্রিটিশ পূর্ব-আফ্রিকার (বর্তমান কেনিয়া) গাতান্দুতে জন্মগ্রহণ করেন। তার জন্ম নাম ছিলো কামাউ ওয়া জেনজি। তার পিতার নাম মুইগাই ওয়া কাংগু ও মাতার নাম ওয়াম্বুই। তার জন্ম তারিখ নিশ্চিত নয়; এমনকি কেনিয়াত্তা নিজেও তার জন্ম তারিখ সম্পর্কে নিশ্চিত ছিলেন না কারণ তার পিতামাতা ছিলেন নিরক্ষর এবং সেসময় কেনিয়ায় স্থানীয় আফ্রিকানদের জন্ম-মৃত্যু নথিভুক্ত করে রাখা হতো না। তবে মিনে করা হয় তিনি ১৮৯০-এর দশকের মাঝামাঝি জন্মগ্রহণ করেন। তার অল্প বয়সেই তার পিতা মৃত্যুবরণ করেন। এরপর তার চাচা জেনজি তাকে দত্তক নেন ও তার মাকে বিয়ে করেন। সন্তান জন্মদানের সময় তার মাতা মৃত্যুবরণ করেন। মায়ের মৃত্যুর পর তরুন কামাউ ওয়া জেনজি জেন্ডা থেকে মুথিগাতে স্থানান্তরিত হন। সেখানে তিনি তার দাদা কঙ্গো ওয়া মাগানার সাথে বসবাস করতে থাকেন ও তিনি ছিলেন তার দাদার সবচেয়ে ঘনিষ্ঠ।

## তথ্যসূত্র
&nbsp; &nbsp;[pron.] – The name *Jomo Kenyatta* is pronounced    in English.

## বহিঃসংযোগ

* Jomo Kenyatta sworn in as President - 1964 newsreel
* Mzee Jomo Kenyatta
* Famous People in Kenya: Jomo Kenyatta 
* 

|-

|-

বিষয়শ্রেণী:১৮৯৭-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:কেনিয়ার রাষ্ট্রপতি
বিষয়শ্রেণী:জোমো কেনিয়াত্তা
বিষয়শ্রেণী:কেনিয়া আফ্রিকান ন্যাশনাল ইউনিয়নের রাজনীতিবিদ
বিষয়শ্রেণী:কিকাইয়ু জনগোষ্ঠী
বিষয়শ্রেণী:জাতির জনক
বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:সাম্রাজ্যবাদ বিরোধী
বিষয়শ্রেণী:খ্রিস্টধর্মে ধর্মান্তরিত
বিষয়শ্রেণী:উত্তর উপনিবেশবাদ
এঙ্কাইলোজিং স্পন্ডাইলাইটিস

থাম্ব|256px|The ankylosis process
**এঙ্কাইলোজিং স্পন্ডাইলাইটিস** (Ankylosing spondylitis) অক্ষীয় কঙ্কালতন্ত্রের দীর্ঘ মেয়াদী যন্ত্রণাদায়ক বাত ব্যাধি, মেরুদণ্ডের সন্ধি বা গাঁটের ব্যথা ও আড়ষ্টতা যার প্রধান উপসর্গ।

সেরোনেগেটিভ স্পন্ডাইলো-আর্থ্রোপ্যাথী (Seronegative spondyloarthropathy) বাত রোগসমূহের এক শ্রেণীর নাম। ৮ থেকে ১০টি বাত রোগ এই শ্রেণীর মধ্যে পড়ে। এই রোগগুলোতে মেরুদণ্ডের সাথে গিঠ/অস্থিসন্ধি এবং অন্যান্য অঙ্গ-প্রত্যঙ্গ আক্রান্ত হয়ে থাকে। এঙ্কাইলোজিং স্পন্ডাইলাইটিস এই শ্রেণীর অন্তর্ভুক্ত একটি ব্যাধি৤।

## বর্ণনা
এটি দেহের প্রতিরক্ষা ব্যাবস্থার গোলযোগজনিত অসুস্থতা। এতে প্রধানত মেরুদণ্ড ও পেলভিসের সাক্রোইলিয়াক জয়েন্ট, সংলগ্ন লিগামেন্ট আক্রান্ত হয় এবং ক্রমান্বয়ে হাড়গুলো জোড়া লেগে যায়। ফলে আক্রান্ত সন্ধিসমূহের নড়নক্ষমতা ক্ষমতা হ্রাস পায়।

## লক্ষণসমূহ
কোমরের সন্ধি (Sacroiliac Joint) থেকে শুরু হয় রোগটা। অন্যান্য কোমর ব্যথাতে যেখানে কাজ় করলে ব্যথা বাড়ে এক্ষেত্রে আবার কাজ করলে ব্যথা কমে, এবং বিশ্রাম নিলে বাড়ে। অধিকাংশ ক্ষেত্রে ব্যথা শুরু হয় শেষ রাতের দিকে – সকালে ঘুম থেকে ওঠার পর কোমর অনড় হয়ে জমে থাকে৤ বেলা বাড়া ও হাঁটা চলা শুরু করলে ব্যথা আস্তে আস্তে কমতে থাকে । কোমরের সবচেয়ে নিচের গিঠে শুরু হয়ে আস্তে আস্তে তা ঊর্ধ্বাঙ্গে ছড়িয়ে পড়ে। মেরুদণ্ডের সন্ধিগুলো একটার সাথে আরেকটা লেগে গিয়ে (ফিউজড) হয়ে পুরো মেরুদণ্ডের এক সময় বাঁকানোর ক্ষমতা থাকে না৤ তখন একে বংশ মেরু (Bamboo spine) অভিহিত করা হয়৤
এটা বুকের গিঁঠে ছড়িয়ে গেলে বুক ফোলানো এবং শ্বাস-প্রশ্বাস ক্ষমতা হ্রাস পায়।

এটি প্রধানত মেরুদণ্ডের গিঁঠের রোগ হলেও অন্যান্য অঙ্গ-প্রত্যঙ্গও এতে আক্রান্ত হতে পারে। সে হিসেবে এটা সর্বাঙ্গীক ব্যাধি রোগ (Systemic disorder)-ও বটে। যদিও কোমর-ই আক্রান্ত হয় প্রথমে, আস্তে আস্তে তা অন্যান্য গিঁঠ, চোখ, হৃৎপিণ্ড ইত্যাদিতেও আক্রমণ করতে পারে। অন্যান্য গিঁঠ, যেমনউরুসন্ধি বা হিপ জয়েন্ট (Hip Joint), হাঁটু সন্ধি (knee joint) আক্রান্ত হয় ২০-৩০ শতাংশ ক্ষেত্রে। চোখ আক্রান্ত হলে “আইরাইটিস”(Iritis) হতে পারে৤ এছাড়াও হৃদপিণ্ডের কপাটিকা (heart valve) আক্রান্ত হয় যদিও কদাচিৎ।

## তথ্যসূত্র


বিষয়শ্রেণী:বাত
বিষয়শ্রেণী:স্বতঃঅনাক্রম্য রোগ
বিষয়শ্রেণী:বাতব্যাধিসংক্রান্ত বিজ্ঞান
বিষয়শ্রেণী:বাতবিদ্যা
ও-র্গ্যান-পা-রিন-ছেন-দ্পাল

থাম্ব|ও-র্গ্যান-পা-রিন-ছেন-দ্পাল
**ও-র্গ্যান-পা-রিন-ছেন-দ্পাল** () (১২২৯-১৩০৯) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের এক বিখ্যাত বৌদ্ধভিক্ষু ছিলেন।

## জন্ম
ও-র্গ্যান-পা-রিন-ছেন-দ্পাল ১২২৯ খ্রিষ্টাব্দে তিব্বতের ৎসাং অঞ্চলে র্গ্যুস পরিবারগোষ্ঠীতে জন্মগ্রহণ করেন। তার পিতার নাম ছিল দ্বোন-জো-'ফান () এবং মাতার নাম ছিল দুগ-গে-মা ()। জন্মের পর তার নাম রাখা হয় সেং-গে-দ্পাল ()।

## শিক্ষা
কৈশোরে তিনি বজ্রকীলয়, হেবজ্র, চক্রসম্বর প্রভৃতি সম্বন্ধে শিক্ষালাভ করে ষোল বছর বয়সে বেদোং বৌদ্ধবিহারে অভিধর্মকোশ ও অভিধর্মসমুচ্চয়ের ওপর ভারতীয় পণ্ডিতদের টীকাভাষ্যগুলি অধ্যয়ন করতে যাত্রা করেন। ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর বিখ্যাত পণ্ডিত র্গোদ-ত্শাং-পা-ম্গোন-পো-র্দো-র্জের নিকট তিনি মহামুদ্রা সম্বন্ধে শিক্ষালাভ করেন। কুড়ি বছর বয়সে তিনি ভিক্ষুর শপথ গ্রহণ করেন। পরবর্তী বারো বছর তিনি কালচক্র সম্বন্ধে শিক্ষালাভ করেন।

## পরিভ্রমণ
তিনি র্গোদ-ত্শাং-পা-ম্গোন-পো-র্দো-র্জের নির্দেশে কৈলাস পর্বত ও লাদাখ হয়ে বহু প্রতিকূলতার মধ্য দিয়ে ওড্ডিয়ান যাত্রা করেন। যাত্রা শেষ করে তিনি তিব্বত ফিরে এসে কয়েকজন সঙ্গীর সাথে বুদ্ধ গয়া যাত্রা করেন। বুদ্ধ গয়া থেকে ফিরে গেলে কুবলাই খানের আমন্ত্রণে মঙ্গোলিয়া যাত্রা করে তাকে কালচক্র সম্বন্ধে শিক্ষাদান করে কুবলাই খানের বহু অনুরোধ সত্ত্বেও তিব্বত ফিরে আসেন।

## র্গ্যাল-বা-কার্মা-পাদের সান্নিধ্য
তিনি তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের কার্মা-ব্কা'-ব্র্গ্যুদ ধর্মীয় গোষ্ঠীর দ্বিতীয় র্গ্যাল-বা-কার্মা-পা কার্মা-পাক্শির নিকট শিষ্যত্ব গ্রহণ করেন। তিনি তৃতীয় র্গ্যাল-বা-কার্মা-পা রাং-'ব্যুং-র্দো-র্জেকে কার্মা-পাক্শির অবতাররূপে চিহ্নিত করেন ও তাকে শিক্ষাদান করেন।

## তথ্যসূত্র


## আরও পড়ুন
* Roerich, George, trans. 1996. The Blue Annals. 2nd ed. Delhi: Motilal Banarsidas.
* Tucci, Giuseppe. 1971. Travels of Tibetan Pilgrims in the Swat Valley. In Opera Minora, Rome: Dott. Giovanni Bardi, vol 2, pp.&nbsp;369–418.

বিষয়শ্রেণী:১২২৯-এ জন্ম
বিষয়শ্রেণী:১৩০৯-এ মৃত্যু
বিষয়শ্রেণী:কার্মা কাগ্যু
বিষয়শ্রেণী:দ্রুকপা কাগ্যু
বিয়োগ

**বিয়োগ** হল দুটি সংখ্যার মধ্যে পার্থক্য খুঁজে বের করার একটি গাণিতিক পদ্ধতি। যেমন বলা যায় ৭-২=৫। অর্থাৎ সাত থেকে দুই বাদ দিলে হয় পাঁচ। ঊপরের উদাহরণে আমরা একটি বড় সংখ্যা থেকে ছোট সংখ্যা বাদ দিলাম এবং একটি ধনাত্মক পূর্ণসংখ্যা পেলাম। কিন্তু যদি আমরা ছোট সংখ্যা থেকে বড় সংখ্যা বাদ দি তাহলে আমরা একটা ঋণাত্মক পূর্ণসংখ্যা পাব।
যেমন ৫-১৬=-১১।

বিয়োগ (যা বিয়োগ চিহ্ন দ্বারা বোঝানো হয় −) যোগ, গুণ এবং ভাগ সহ চারটি গাণিতিক ক্রিয়াকলাপের মধ্যে একটি। বিয়োগ একটি অপারেশন যা একটি সংগ্রহ থেকে বস্তু অপসারণের প্রতিনিধিত্ব করে। উদাহরণস্বরূপ, পাশের ছবিতে, ৫ − ২ পীচ রয়েছে—অর্থাৎ ৫টি পীচ থেকে ২টি নিয়ে যাওয়া হয়েছে, যার ফলে মোট ৩টি পীচ রয়েছে৷ অতএব, ৫ এবং ২ এর পার্থক্য হল ৩; অর্থাৎ, ৫ − ২ = ৩। প্রাথমিকভাবে পাটিগণিতের প্রাকৃতিক সংখ্যার সাথে যুক্ত থাকাকালীন, বিয়োগও নেতিবাচক সংখ্যা, ভগ্নাংশ, অমূলদ সংখ্যা, ভেক্টর, দশমিক, ফাংশন এবং সহ বিভিন্ন ধরনের বস্তু ব্যবহার করে ভৌত এবং বিমূর্ত পরিমাণগুলি অপসারণ বা হ্রাসকে প্রতিনিধিত্ব করতে পারে। ম্যাট্রিক্স।

এক অর্থে, বিয়োগ হল যোগের বিপরীত। অর্থাৎ, c = a − b যদি এবং শুধুমাত্র যদি c + b = a। শব্দে: দুটি সংখ্যার পার্থক্য হল সেই সংখ্যা যা দ্বিতীয়টির সাথে যোগ করলে প্রথমটি দেয়।

বিয়োগ বিভিন্ন গুরুত্বপূর্ণ নিদর্শন অনুসরণ করে। এটি কমিউটেটিভ, যার অর্থ ক্রম পরিবর্তন করলে উত্তরের চিহ্ন পরিবর্তন হয়। এটি সহযোগীও নয়, যার অর্থ হল যখন কেউ দুটি সংখ্যার বেশি বিয়োগ করে, তখন বিয়োগ যে ক্রমানুসারে করা হয় তা গুরুত্বপূর্ণ। কারণ 0 হল যোজক পরিচয়, এর বিয়োগ কোনো সংখ্যার পরিবর্তন করে না। বিয়োগও সংশ্লিষ্ট ক্রিয়াকলাপের ক্ষেত্রে অনুমানযোগ্য নিয়ম মেনে চলে, যেমন যোগ এবং গুণ। এই সমস্ত নিয়ম প্রমাণ করা যেতে পারে, পূর্ণসংখ্যার বিয়োগ থেকে শুরু করে এবং বাস্তব সংখ্যার মাধ্যমে এবং তার পরেও সাধারণীকরণ করা। এই প্যাটার্নগুলি অনুসরণ করে এমন সাধারণ বাইনারি অপারেশনগুলি বিমূর্ত বীজগণিতে অধ্যয়ন করা হয়।

## ধর্ম
* a - 0 = a 
* 0 - a = -a
* (-(-a))=a
লক্ষ্য করা যায় যে, বিয়োগ operation এর জন্য কোন Identity element নেই।
তাই (পূর্ণ সংখ্যা, -), (মূলদ সংখ্যা, -) (বাস্তব সংখ্যা, -) , (অবাস্তব সংখ্যা, -) , (স্বাভাবিক সংখ্যা, -) গ্রুপ নয়।
প্রকৃতপক্ষে a+x=b হলে x=b-a হবে।
## ইতিহাস
## তথ্যসূত্র

বিষয়শ্রেণী:প্রাথমিক পাটিগণিত
বিষয়শ্রেণী:বাইনারি ক্রিয়াপ্রণালী
বিষয়শ্রেণী:গাণিতিক অঙ্কপাতন
বিষয়শ্রেণী:গণিত
বিষয়শ্রেণী:পাটিগণিত
বিষয়শ্রেণী:বিয়োগ
র্গোদ-ত্শাং-পা-ম্গোন-পো-র্দো-র্জে

**র্গোদ-ত্শাং-পা-ম্গোন-পো-র্দো-র্জে** () (১১৮৯-১২৫৮) তিব্বতী বৌদ্ধধর্মের অন্যতম প্রধান ধর্মসম্প্রদায় ব্কা'-ব্র্গ্যুদ ধর্মসম্প্রদায়ের 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর এক বিখ্যাত বৌদ্ধপন্ডিত ছিলেন।

## শৈশব
র্গোদ-ত্শাং-পা-ম্গোন-পো-র্দো-র্জে দক্ষিণ তিব্বতের ল্হো-ব্রাগ অঞ্চলে ১১৮৯ খ্রিষ্টাব্দে জন্মগ্রহণ করেন। জন্মের পর তার নাম রাখা হয় ম্গোন-পো-দ্পাল ()। তার জন্মের পর আর্থিক অনটনের কারণে তার পিতা ও মাতা মধ্যে বিচ্ছেদ হয়ে গেলে তার মাতা এক ধনী চিকিৎসকের সঙ্গে নতুন করে সংসার বাঁধেন ও তাকে তার পিতার দায়িত্বে রেখে যান। কিন্তু কিছুদিনের মধ্যে তার পিতা অপুষ্টিজনিত কারণে রোগ ভোগের পর মৃত্যুবরণ করেন। ফলে ম্গোন-পো-দ্পালকে খুব অল্প বয়সে জীবিকার সন্ধান শুরু করতে হয়।

## শিক্ষা ও সাধনা
ষোল বছর বয়সে তিনি লাসা শহরে যাত্রা করে জাগতিক বিষয়ের ওপর বিতৃষ্ণার ফলে বৌদ্ধধর্মের প্রতি আকৃষ্ট হন। এরপর তিনি র্বা-লুং বৌদ্ধবিহারে গ্ত্সাং-পা-র্গ্যা-রাস-য়ে-শেস-র্দো-র্জে নামক 'ব্রুগ-পা-ব্কা'-ব্র্গ্যুদ ধর্মীয় গোষ্ঠীর প্রথম র্গ্যাল-দ্বাং-'ব্রুগ-পার নিকট শিক্ষালাভ করেন। ১২১১ খ্রিষ্টাব্দে গ্ত্সাং-পা-র্গ্যা-রাস-য়ে-শেস-র্দো-র্জের মৃত্যু হলে তিনি ম্খার-ছু অঞ্চলে তিন বছর সাধনা করেন। এরপর তিনি বহু প্রতিকূলতা অতিক্রম করে জলন্ধর পৌঁছন। এই স্থানে বেশ কিছু দিন সাধনার পর তিনি লাহুলের মধ্য দিয়ে তিব্বত ফিরে আসেন। এরপর তিনি ফোম-ল্হা-খাব () নামক স্থানে তিন বছর ও নেপাল সীমান্তে র্গোদ-ত্শাং () নামক স্থানে সাত বছর সাধনা করেন।

## শেষ জীবন
র্গোদ-ত্শাং-পা-ম্গোন-পো-র্দো-র্জে শেষ জীবনে বেশ কয়েকটি বৌদ্ধবিহার নির্মাণ করেন। তিনি স্তোদ-'ব্রুগ নামক এক প্রথার প্রচলন করেন। এছাড়া তিনি তার অনুগামীদের উপদেশ দেন যাতে তারা বৌদ্ধ বিহারের সজ্জার জন্য অর্থ সংগ্রহ না করে সেই সময়ে একাকী সাধনায় মনোনিবেশ করেন। তার অন্যতম প্রধান শিষ্য ছিলেন ও-র্গ্যান-পা-রিন-ছেন-দ্পাল।

## তথ্যসূত্র


## আরও পড়ুন
* The crystal mirror of philosophical systems: A Tibetan study of Asian religious thought / Thuken Losang Chökyi Nyima; translated by Geshé Lhundub Sopa with E. Ann Chávez and Roger R. Jackson; special contributions by Michael Sweet and Leonard Zwilling; edited by Roger R. Jackson. Boston: Wisdom Publicatiaons; [Montreal]: In association with the Institute of Tibetan Classics, 2009. (web)
* Roerich, George, trans. 1996. The Blue Annals. 2nd ed. Delhi: Motilal Banarsidas, pp.&nbsp;680–87.
* Tucci, Giuseppe. 1971. “Travels of Tibetan Pilgrims in the Swat Valley.” In Opera Minora. Rome: Giovanni Bardi, pp.&nbsp;373–83.
* 唐景福: 中国藏传佛教名僧录: 甘肃民族出版社, ১৯৯১ (অনলাইন পড়ুন) 
* 拉科•益西多杰: 藏传佛教高僧传略, 青海人民出版社, ২০০৭ (অনলাইন) 

বিষয়শ্রেণী:১১৮৯-এ জন্ম
বিষয়শ্রেণী:১২৫৮-এ মৃত্যু
বিষয়শ্রেণী:দ্রুকপা কাগ্যু
পিস টিভি

**পিস টিভি** (); একটি অলাভজনক প্রাতিষ্ঠানভিত্তিক স্যাটেলাইট টেলিভিশন নেটওয়ার্ক চ্যানেল যেটি দুবাই সংযুক্ত আরব আমিরাত থেকে বিশ্বব্যাপি (২৪/৭) পরিবেশন করা হয়। পিস টিভির অনুষ্ঠানমালা  সম্পূর্ণ বিনামূল্য ইংরেজি ভাষায় প্রচারিত হয়ে থাকে। পিস টিভির প্রতিষ্ঠাতা এবং সভাপতি হলেন ভারতীয় ইসলামিক ধর্মপ্রচারক ডা. জাকির নায়েক। তিনি একজন ইসলামিক প্রচারক হিসেবে মুম্বাই ভারত থেকে দ্বীনি ভূমিকা রাখছেন। পিস টিভির আরও দুই সহোদর চ্যানেল হল পিস টিভি উর্দু এবং পিস টিভি বাংলা। ২০০৬ সালের ২১ জানুয়ারি থেকে যাত্রা শুরু করে পিস টিভি চ্যানেলটি বিশ্বের ২০০টি দেশেরও বেশি দেশে সম্প্রচারিত হয়ে আসছে। এছাড়াও চ্যানেলটি বিশ্বব্যাপি অন্তর্ভুক্ত করা হয়, যেমন: এশিয়া, ইউরোপ, আফ্রিকা, অস্ট্রেলিয়া এবং উত্তর আমেরিকা।

২০০৯ সালে সহোদর চ্যানেল পিস টিভি উর্দু চালু করা হয় যেটি মূলত উৎসর্গ করা হয় বিশেষ করে বিশ্বের উর্দু ভাষায় কথা বলা দর্শকদের জন্য এবং ২২শে এপ্রিল ২০১১ সালে পিস টিভি বাংলা চ্যানেলটির জন্ম হয়। যেটি চালু করা বিশ্বব্যাপী বিশেষ করে বাংলাভাষী দর্শকদের জন্য। পিস টিভি নেটওয়ার্ক সরাসরি অনুষ্ঠান পরিচালনা করে থাকে। বক্তৃতার অনুষ্ঠানমালাসমূহ বয়স্ক এবং যুবকদের জন্য এবং শিক্ষামুলক অনুষ্ঠানমালা শিশুদের জন্য প্রচারিত হয়। এটির সভাপতি জাকির নায়েক প্রায়ই বলে থাকেন পিস টিভি একটি শিক্ষামূলক চ্যানেল

## ইতিহাস
পিস টিভি ২০০৬ সালের অক্টোবের উদ্বোধন করা হয় আরব স্যাটেলাইট কমিউনিকেশন অর্গানাইজেশন (আরবস্যাট) স্যাটেলাইট বিএডিআর-৩। সেপ্টেম্বরে ২০১২ তারিখে পিস টিভি সহজলভ্যভাবে পাওয়া যায়; স্যাটেলাইট গ্যালাক্ষী ১৯, ২৪/৭, ইংরেজি, উর্দু এবং বাংলা ভাষায়। সেপ্টেম্বর ২০০৭ পিস টিভি পাওয়া যায় যুক্তরাষ্ট্র, কানাডা এবং যুক্তরাজ্য তে বিস্তাইবি ফরমেটে। এটি আরও পাওয়া যায় অভার দ্যা এয়ার (ওটিএ) নিউইয়র্ক, লস এঞ্জেলস, শিকাগো, ফিলেডেদফিয়া, হস্টন, দালাস, মিয়ামি, আটলান্টা এবং সিটেল। এছাড়াও বিনামূল্য সরাসরি স্টেশন স্যাটেলাইট টেলিভিশনটি কম্পিউটারে এপ্লিকেশনে দেখা যায়। ২০০৯ সালে চ্যানেলটি ইসলামিক রিসার্চ ফাউন্ডেশন থেকে £১.২৫ মিলিয়ন গ্রহণ করে; যেটি আন্তর্জাতিক অনুমোদিত দানভিত্তিক একটি প্রতিষ্ঠান, যার মালিক হলেন জাকির নায়েক।

## সহযোগী এবং উপস্থাপনা
* **ভারত থেকে**
** ডা. জাকির নায়েক
** ডা মোহম্মাদ নায়েক 
** মোহাম্মাদ জাফর কোরেশী (যুক্তরাজ্য)
** ফয়েজ উর রহমান
** আব্দুল করিম পারেখ 
** সানাউল্লাহ মাদানী
** শামীম ফওজি
** আব্দুল বাসিত মাদানী 
** শেখ নুর 
**
* **ইউনাইটেড স্টেটস থেকে**
** ইউসুফ এস্টেস
** আবু আম্মার ইয়াসির কাধি
** ইয়াসির ফাজাগা 
** আম্মার আমনেত্তে
** আব্দুল্লাহ হাকিম কুইক
* **কানাডা থেকে**
** বিলাল ফিলিপস
** জামাল বাদাই 
** সাঈদ রাগিই
* **অন্যান্য দেশ থেকে**
** আহমেদ দিদাত
** হুসেইন ইয়ে
** ইসরার আহমেদ 
** জাফর ইদ্রিস
** সালেম আল আমরি

## অনুষ্ঠানসূচী

## লোগো

পিস টিভির লোগো ২.png|২০০৬ - ২০১৫
পিস টিভি লোগো-২০১৫.webp|২০১৫-বর্তমান


## আরও দেখুন
* পিস টিভি আলবেনিয়ান
* জাকির নায়েক 
## তথ্যসূত্র

## বহিঃসংযোগ
* অফিসিয়াল ওয়েবসাইট

বিষয়শ্রেণী:মুম্বইয়ের টেলিভিশন স্টেশন
বিষয়শ্রেণী:ইংরেজি ভাষার টেলিভিশন স্টেশন
বিষয়শ্রেণী:২০০৬-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:ইসলামি টেলিভিশন নেটওয়ার্ক
বিষয়শ্রেণী:দুবাইয়ের গণমাধ্যম
বিষয়শ্রেণী:ভারতে বিবাচন
নেতাজিনগর, দিল্লি

**নেতাজিনগর** হল ভারতের দিল্লি জাতীয় রাজধানী অঞ্চলের দক্ষিণ পশ্চিম দিল্লি জেলার একটি অঞ্চল। এই অঞ্চলটি নেতাজি সুভাষচন্দ্র বসুর নামে নামাঙ্কিত। এটি সরোজিনী নগর সংসদীয় ক্ষেত্রের অধীনস্থ। এটি মূলত সরকারি আধিকারিকদের আবাসিক এলাকা। এই এলাকাটি শান্তি পথের কয়েকটি বিদেশি দূতাবাসের কাছে অবস্থিত। ভারতের প্রধানমন্ত্রীর সরকারি বাসভবন এই অঞ্চল থেকে দুই কিলোমিটার দূরে অবস্থিত। নেতাজিনগরে একটি আর্ট অ্যান্ড কমার্স কলেজ আছে। নিকটবর্তী অঞ্চলগুলির মধ্যে উল্লেখযোগ্য সফদরজং এনক্লেভ, রামকৃষ্ণপুরম সেক্টর ১৩, হায়াট রিজেন্সি হোটেল, ভিখাজি কামা প্লেস ও পালিকা ভবন।

এই অঞ্চলে একটি বেআইনি বস্তি গড়ে উঠেছিল, যেটিকে ২০১০ সালের ১৯ সেপ্টেম্বর ভেঙে দেওয়া হয়।

## পাদটীকা

বিষয়শ্রেণী:দিল্লির পাড়া
বিষয়শ্রেণী:সুভাষচন্দ্র বসুর স্মারক
ব্রিটিশ কলাম্বিয়া বিশ্ববিদ্যালয়

**ব্রিটিশ কলাম্বিয়া বিশ্ববিদ্যালয়** কানাডার ব্রিটিশ কলাম্বিয়ায় অবস্থিত একটি পাবলিক বিশ্ববিদ্যালয়। ব্রিটিশ কলাম্বিয়া প্রদেশে উচ্চশিক্ষার জন্য এটি প্রাচীনতম প্রতিষ্ঠান। টাইমস হায়ার এডুকেশন ওয়ার্ল্ড ইউনিভার্সিটি র‍্যাংকিং এর অনুযায়ী এটি ২০১৩-২০১৪ শিক্ষাবর্ষে এর র‍্যাংক বিশ্বে ৩১তম (কানাডায় ২য়), অ্যাকাডেমিক র‍্যাংকিং অব ওয়ার্ল্ড ইউনিভার্সিটিজ অনুযায়ী এর র‍্যাংক বিশ্বে ৪০তম (কানাডায় ২য়)। গবেষণার মান ও সংখ্যা উভয় ক্ষেত্রেই এটি বিশ্বের শীর্ষস্থানীয় বিশ্ববিদ্যালয়ের মধ্যে অন্যতম।

## বিখ্যাত শিক্ষার্থী
* বারট্রাম ব্রকহাউস
*
## বিখ্যাত শিক্ষক
* হ্যান্স গেয়র্গ ডেমেল্ট
* হর গোবিন্দ খোরানা
* কার্ল এডুইন ওয়াইম্যান

## তথ্যসূত্র

বিষয়শ্রেণী:কানাডার বিশ্ববিদ্যালয়
বিষয়শ্রেণী:ব্রিটিশ কলাম্বিয়া বিশ্ববিদ্যালয়
বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান
ফারুক শেখ

**ফারুক শেখ** (; জন্ম: ২৫ মার্চ, ১৯৪৮ - মৃত্যু: ২৭ ডিসেম্বর, ২০১৩) ছিলেন ভারতের অন্যতম চলচ্চিত্র অভিনেতা ও টেলিভিশন উপস্থাপক। ১৯৭৭ সাল থেকে ১৯৮৯ সাল পর্যন্ত হিন্দি চলচ্চিত্রে অভিনয় করেন। এছাড়াও, ১৯৮৮ থেকে ২০০২ সাল পর্যন্ত টেলিভিশনে কাজ করেন। পরবর্তীতে ২০০৮ সালে তিনি পুনরায় চলচ্চিত্র জগতে ফিরে এসে মৃত্যু-পূর্ব পর্যন্ত জড়িত ছিলেন। সত্যজিৎ রায়, মুজাফফর আলী, ঋষিকেশ মুখার্জি, কেতন মেহতা’র ন্যায় চলচ্চিত্র পরিচালকদের সাথে কাজ করেছেন তিনি।

## কর্মজীবন
১৯৯২ সালে *তুমহারি অমৃতা* নামের মঞ্চ নাটকে জনপ্রিয় অভিনেত্রী শাবানা আজমি’র সাথে অভিনয় করেন, যার পরিচালক ছিলেন ফিরোজ আব্বাস খান। এছাড়াও ‘জিনা ইসি কা নাম হ্যায়’ নামের টিভি শো’র প্রথম মৌসুমে উপস্থাপনায় ছিলেন ফারুক শেখ। ২০১০ সালে লাহোর নামীয় চলচ্চিত্রে অভিনয়ের জন্য জাতীয় পর্যায়ে সেরা পার্শ্ব অভিনেতার পুরস্কার লাভ করেন।

## মৃত্যু
২৭ ডিসেম্বর, ২০১৩ তারিখে হৃদযন্ত্রজনিত কারণে দুবাইয়ের একটি হাসপাতালে মৃত্যুবরণ করেন। তখন তিনি তার পরিবার নিয়ে দুবাইয়ে অবস্থান করছিলেন। ৩১ ডিসেম্বর, ২০১৩ তারিখে মুম্বইয়ের একটি গোরস্তানে তার মায়ের কবরের পাশে তাকে দাফন করা হয় ।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:১৯৪৮-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী
বিষয়শ্রেণী:ভারতীয় মঞ্চ অভিনেতা
বিষয়শ্রেণী:ভারতীয় গণনাট্য সংঘের ব্যক্তি
বিষয়শ্রেণী:ভারতীয় সুন্নি মুসলিম
বিষয়শ্রেণী:গুজরাতি ব্যক্তি
বিষয়শ্রেণী:গুজরাতের ব্যক্তি
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (ভারত) বিজয়ী
কাশীপুর উদ্যানবাটী

**কাশীপুর উদ্যানবাটী** বা **রামকৃষ্ণ মঠ, কাশীপুর** হল রামকৃষ্ণ মঠ ও মিশনের একটি শাখাকেন্দ্র। এই কেন্দ্রটি উত্তর কলকাতার কাশীপুর অঞ্চলে অবস্থিত। রামকৃষ্ণ পরমহংস ১৮৮৫ সালের ১১ ডিসেম্বর থেকে ১৮৮৬ সালের ১৬ অগস্ট তার প্রয়াণ পর্যন্ত কাশীপুর উদ্যানবাটীতে বাস করেছিলেন। এই মঠের বাগানে একটি আমগাছের তলায় দাঁড়িয়ে ১৮৮৬ সালের ১ জানুয়ারি তিনি তার গৃহস্থ শিষ্যদের আশীর্বাদ করেছিলেন। এই ঘটনার স্মরণে প্রতি বছর ১ জানুয়ারি কল্পতরু উৎসব পালিত হয়।

কাশীপুর উদ্যানবাটী একটি দোতলা বাড়ি। দোতলায় যে ঘরটিতে রামকৃষ্ণ পরমহংস থাকতেন, সেটি এখন এই বাড়ির প্রধান উপাসনালয়। একতলায় দ্বিতীয় একটি উপাসনালয় এবং সারদা দেবীর পৃথক মন্দির রয়েছে। রামকৃষ্ণ সংঘে কাশীপুর উদ্যানবাটী বিশেষ গুরুত্বপূর্ণ একটি মঠ। কারণ, এই বাড়িতেই রামকৃষ্ণ পরমহংস তার সন্ন্যাসী শিষ্যদের সন্ন্যাস গ্রহণ ও সংঘবদ্ধভাবে জনসেবার কাজে উদ্বুদ্ধ করেছিলেন, যা বাস্তবায়িত করতে পরবর্তীকালে স্বামী বিবেকানন্দ রামকৃষ্ণ মঠ ও মিশন প্রতিষ্ঠা করেন।হিন্দু ধর্মাবলম্বীদের কাছে এই উদ্যানবাটী একটি তীর্থস্থানের মর্যাদা পায়।

## বিবরণ
কাশীপুর উদ্যানবাটী ছিল বিশিষ্ট জমিদার রানি কাত্যায়নীর জামাই গোপাল লাল ঘোষের সম্পত্তি। রামকৃষ্ণ পরমহংসের ভক্তগণ তার কাছ থেকে মাসিক ৮০ টাকা ভাড়ায় প্রথমে ছয় মাস ও পরে আরও তিন মাসের জন্য বাড়িটি ভাড়া নিয়েছিলেন। উদ্যানবাটীর মোট এলাকার আয়তন ছিল ১১ বিঘার কিছু বেশি।

বাগানটি চার দিকে পাঁচিল দিয়ে ঘেরা। উত্তর সীমানার কাছে কয়েকটি ঘর রান্নাঘর ও ভাণ্ডারঘর হিসেবে ব্যবহৃত হত। এই ঘরগুলির সামনেই মূল দোতলা বাড়িটি অবস্থিত। এই বাড়ির নিচে চারখানি ও উপরে দুখানি ঘর আছে। উপরের বড়ো ঘরটিতে রামকৃষ্ণ পরমহংস থাকতেন। ছোটো ঘরটি তার স্নান ইত্যাদির জন্য ব্যবহৃত হত। বড়ো ঘরটি এখন মঠের প্রধান উপাসনালয়। বড়ো ঘরটির ঠিক নিচে একতলায় একটি হল ঘর আছে। এটি ছিল ভক্তদের বসার ঘর। এখন এটি মঠের দ্বিতীয় উপাসনালয়। এই ঘরের উত্তরে একটি সিঁড়ির ঘর আছে। তার পাশে পূর্বদিকের ঘরটিতে সারদা দেবী থাকতেন। এই ঘরটি এখন সারদা দেবীর মন্দির। হল ঘরের দক্ষিণের ঘরটিতে সেবকরা থাকতেন। এটি এখন একটি ক্ষুদ্র সংগ্রহালয়।

মূল বাড়ির পূর্বে ও পশ্চিমে সিঁড়ি আছে। বাড়িকে চার দিক দিয়ে ঘিরে আছে গোলাকার পথ। বাগানের দক্ষিণ-পশ্চিম কোণে উদ্যানবাটীর প্রধান ফটকটি অবস্থিত। এগুলি ছাড়াও বাগানে একটি ডোবা ও একটি বড়ো পুকুর ছিল। বাগানে আম, পনস, লিচু ইত্যাদি নানা ফলের গাছও আছে। বাগানের দক্ষিণ-পশ্চিম কোণে বড়ো পুকুরটির পাশে একটি খেজুর গাছ ছিল। কথিত আছে, রামকৃষ্ণ পরমহংস অলৌকিক উপায়ে এই গাছে তলা থেকে একটি সাপতে তাড়িয়ে দিয়েছিলেন। এই গাছটির অবশিষ্টাংশ এখন মঠের অফিসঘরে রক্ষিত আছে।

## পাদটীকা

----

বিষয়শ্রেণী:রামকৃষ্ণ মিশন
বিষয়শ্রেণী:কলকাতার হিন্দু মঠ
উর্দুবাজার

ডান|250px|থাম্ব|জামা মসজিদ, দিল্লি, ১৮৫২, উর্দুবাজার থেকে দৃশ্য
**উর্দুবাজার** (, ) ছিল ভারতের রাজধানী দিল্লির প্রাচীর ঘেরা এলাকার একটি প্রধান বাজার। এটি চাঁদনি চকের মাঝের খালটিকে জামা মসজিদের সঙ্গে যুক্ত রেখেছিল। ১৮৫৭ সালের সিপাহি বিদ্রোহের সময় পুরনো বাজারটি ধ্বংস হয়ে যায়। তবে জামা মসজিদ-সংলগ্ন এলাকাটির নাম এখনও উর্দুবাজার।
ডান|থাম্ব|"জবান-এ উর্দু-এ মুয়াল্লা" ("বিদ্বান সমাজের ভাষা") কথাটি উর্দুতে লেখা
এই বাজারটি উর্দু ভাষার নামে নামাঙ্কিত।

উর্দুবাজার ধ্বংস হয়ে যাবার পর গালিব লিখেছিলেন:

এখন লাহোর, করাচি, রাওয়ালপিন্ডি প্রভৃতি পাকিস্তানি শহরের প্রধান প্রকাশনা, মুদ্রণ ও গ্রন্থবিক্রয় কেন্দ্রগুলি "উর্দুবাজার" নামে অভিহিত হয়ে থাকে।

## পাদটীকা

## বহিঃসংযোগ
* Chandni Chowk's website
* For travellers
* Small Description

বিষয়শ্রেণী:দিল্লির পাড়া
বিষয়শ্রেণী:দিল্লির দর্শনীয় স্থান
বিষয়শ্রেণী:ভারতের হাটবাজার
বিষয়শ্রেণী:হাটবাজার
বিষয়শ্রেণী:কেন্দ্রীয় দিল্লি জেলা
বিষয়শ্রেণী:দিল্লির খুচরা বাজার
ঢাকা নিউ মার্কেট

thumb|right|ঢাকা নিউ মার্কেট ১ নং গেট
থাম্ব|ঢাকা নিউ মার্কেটের আন্তরীক্ষ দৃশ্য
**নিউ মার্কেট** বাংলাদেশের রাজধানী ঢাকার আজিমপুরের উত্তর অংশে অবস্থিত একটি বাণিজ্যিক শপিং মার্কেট।

## ইতিহাস
পূর্ব পাকিস্তানের প্রধানমন্ত্রী নুরুল আমিনের ক্ষমতাকালে ১৯৫২ সালে সিবিডি কর্তৃক এই মার্কেটের নির্মানকাজ শুরু হয়। এর নির্মানকাজ শেষ হয় ১৯৫৪ সালে। এই মার্কেটের স্থাপনের মাধ্যমে ঢাকার আধুনিকায়নের পথে অগ্রসর হয়। পুরাতন ঢাকার রিক্সা চলার পথ বা সরু পায়ে চলার পথে অবস্থিত মার্কেটে কেনাকাটা পরিবারের জন্য স্বস্তিদায়ক নয়। পুরাতন ঢাকা অনেক ঘনবসতি ও গোলযোগপূর্ণ। মিঃ নরুল আমীনের আধুনিকায়ন প্রকল্প অনেকটা সীমাবদ্ধ ছিল, তাই জনগণ এর বিপক্ষে অনেক প্রতিবাদ করে। কেউ কেউ বিশ্বাস করে ঢাকা নিউ মার্কেট ও শাহবাগ হোটেল শুধুমাত্র নুরুল আমীনের পরিবারের ব্যবহারের জন্য নির্মিত হয়েছিল।

## স্থাপনা
নিউ মার্কেট এলাকাটি ত্রিভুজাকৃতির যার তিনদিকে সুউচ্চ মিনারের মতন তোরণ আছে। এই মার্কেটে মোট ৪৪০ টি দোকান এবং এর মধ্যভাগে একটি ত্রিভুজাকৃতির লেন আছে। এই মার্কেটের মোট আয়তন ৩৫ একর। (১,৪০,০০০ বর্গ মিঃ)

## ঐতিহ্য
৫০ ও ৬০’র দশকে, এই স্থানটি কেনাকাটার পাশাপাশি সময় কাটানোর জন্য সবচেয়ে জনপ্রিয় ছিল। নভেল্টি, একটি আইস-ক্রিমের দোকান, যা যুবসমাজের কাছে জনপ্রিয় স্থানগুলোর মধ্যে অন্যতম ছিল। ৮০’র দশকে ঢাকা সিটি কর্পোরেশনের অধীনে নিউ মার্কেটের উত্তর অংশে তিনটি ব্লক স্থাপন করা হয়, যেমন, গৃহস্থালী ব্যবহার্যের সামগ্রীর জন্য নিউ সুপার মার্কেট, রান্নাঘরের সামগ্রীর জন্য বনলতা, বিভিন্ন পন্যসামগ্রীর জন্য চন্দ্রিমা ও গাউসিয়া মার্কেট, মুদি মালামালের জন্য ডি ব্লক, যাদের প্রত্যেক অংশে হাজারেরও বেশি দোকান আছে। এই মার্কেটের সীমানায় একটি সুন্দর বাগান ছিল, যা পরবর্তীতে মসজিদে রূপান্তর করা হয়, এই মসজিদ ভবনের দ্বিতীয় তলায় অবস্থিত এবং এর নিচলতলায় ৬০ টি নতুন দোকান তৈরী করা হয়। নিউ মার্কেট মসজিদটিকে বিমান মসজিদও বলে ডাকা হয়।

## চিত্রশালা

NewMarket gate.jpg|বাহির থেকে প্রধান ফটক (১৯৬৬)
NewMarket gate 1974.jpg|ভিতর থেকে প্রধান ফটক (১৯৭৪)
New Market mall.jpg|বহিঃতোরণের পাশে দোকান (১৯৬৬)
DNM In.JPG|ঢাকা নিউ মার্কেটের অভ্যন্তর
Shopping mall New Market.jpg|ভিতরের তোরণের পাশে দোকান (১৯৬৬)
Mirpur Road.jpg|নিউ মার্কেটের বাইরে মিরপুর রোড (১৯৬৬)
NewMarket east.jpg|নিউ মার্কেটের পূর্ব সন্মুখ অংশ (১৯৭৪)
NewMarlet north.jpg|বাজারের উত্তর দিক (১৯৭৪)
Balaka cinema.jpg|নিউ মার্কেটের বাইরে সড়কপথ (১৯৭৫)


## তথ্যসূত্র

* 

বিষয়শ্রেণী:ঢাকার বিপণিবিতান
বিষয়শ্রেণী:ঢাকার পাড়া
বিষয়শ্রেণী:ঢাকার অর্থনীতি
বিষয়শ্রেণী:ঢাকার ভবন ও স্থাপনা
বিষয়শ্রেণী:ঢাকা জেলার দর্শনীয় স্থান
বিষয়শ্রেণী:বাংলাদেশের খুচরা বাজার
জন আলেক্সেন্ডার হান্টার

**জন আলেক্সেন্ডার হান্টার** বা **জে. এ. হান্টার** (ইংরেজিঃ **John Alexander Hunter**) একজন প্রখ্যাত শিকারি। তিনি মূলত আফ্রিকা অঞ্চলে শিকার করেছেন।

## জন্ম ও ব্যক্তি জীবন
জন হান্টার ১৮৮৭ সালে শেরিংটন, ডুমফ্রাইস-শায়ার, স্কটল্যান্ডে জন্মগ্রহণ করেন। ১৯১৮ সালে তিনি হিলডা বানবারিকে বিয়ে করেন। জন-হিলডা দম্পতির ঘরে ডোরেন, শিলা, লেসলি, গর্ডন, ডেনিস এবং ডেভিড নামের ৬ সন্তান জন্মগ্রহণ করে। বড় ছেলে অ্যালেক্স হান্টার পিতার পদাঙ্ক অনুসরণ করে সাফারি গাইডের পেশা বেছে নেন ও কেনিয়ায় সাফারি গাইড হিসেবে কাজ শুরু করেন। জন হান্টার ডেনিস ফিঞ্চ হাটনের সমসাময়িক ও বন্ধু ছিলেন। ফিঞ্চ হাটনকে কেন্দ্র করে পরবর্তীতে রবার্ট রেডফোর্ড তার "আউট অব আফ্রিকা" চলচ্চিত্রটি তৈরি করেন। জন হান্টার তার লিখিত বিইয়ে বন্ধু ফিঞ্চের মর্মান্তিক মৃত্যু সম্পর্কে লিখে গিয়েছেন। ১৯৫৮ সালে জন, মাকিন্দু, কেনিয়াতে "হান্টার লজ" তৈরি করেন ও সেখানে তিনি ১৯৬৩ সালে মারা যান।

## কর্মজীবন
জন ঊনবিংশ শতাব্দীর শুরুর দিক থেকে ১৯৫০ সাল অবধি আফ্রিকায় অনেক উল্লেখযোগ্য সাফারি বা শিকারের নেতৃত্ব দিয়েছেন। তিনি ১৯০৮ সালে স্থায়িভাবে ব্রিটেন অধিকৃত পূর্ব আফ্রিকায় অভিবাসন গ্রহণ করেন।

## স্বলিখিত গ্রন্থ
জন হান্টার বেশ কিছু বই লিখেছেন। বইগুলোর কিছু আত্মজৈবনিক ও কিছু ব্যক্তিগত অভিজ্ঞতা থেকে লিখিত কল্পকাহিনী। প্রকাশিত মূল কপিগুলো অনেক আগেই নিঃশেষ হয়ে গেছে। তবে বর্তমানে তার অনেক বইয়ের পুনঃ মুদ্রণ হচ্ছে।

* হান্টার, অ্যান অটোবায়োগ্রাফি।
* হান্টারস ট্র্যাকস।
* হোয়াইট হান্টার।
* টেলস অফ দি আফ্রিকান ফ্রন্টিয়ার।

## হান্টারের উপর লিখিত বই ও নির্মিত চলচ্চিত্র

জন হান্টারের উপর লিখিত কিছু বইঃ

* আফ্রিকান হান্টার, হার্পার অ্যান্ড ব্রাদারস, নিউ ইয়র্ক, ১৯৫৪।
* আফ্রিকান বুশ অ্যাডভেঞ্চারস, হামিশ হ্যামিল্টন, লন্ডন, ১৯৫২।

জন হান্টারের উপর নির্মিত চলচ্চিত্রঃ

* কিলার্স অফ কিলিমাঞ্জারো, ১৯৬৯ সাল।

## তথ্যসূত্র

বিষয়শ্রেণী:স্কটিশ শিকারী
বিষয়শ্রেণী:১৮৮৭-এ জন্ম
বিষয়শ্রেণী:১৯৬৩-এ মৃত্যু
কিউট ক্রিয়েটর

**কিউটি ক্রিয়েটর** () ক্রস-প্ল্যাটফর্ম সি++ ইন্টিগ্রেটেড ডেভেলপমেন্ট ইনভাইরনমেন্ট যা কিউটি জিইউআই এপ্লিকেশন ডেভেলপমেন্ট ফ্রেমওয়ার্ক জন্য একটি এসডিকের অংশ। আনঅফিসিয়াল্যি অনেকে কিউটি বলে থাকেন। এটি সি++ প্রোগ্রামিং ল্যাঙ্গুয়েজের একটি গ্রাফিক্যাল লাইব্রেরি। এর সাহায্যে খুব সহজে গ্রাফিক্যাল ইউজার ইন্টারফেস (কিইউআই) প্রোগ্রাম লিখা যায়। এটি সম্পূর্ণ বিনা মূল্যে সংগ্রহ ও শেয়ার করা যায়। এটি মোবাইল ফোন কোম্পানী নোকিয়ার ডেভেলপ করা একটি সফটওয়্যার। এর মাধ্যমে কম্পিউটার ও মোবাইলে ব্যবহারের উপযোগী এপস বানান যায়।

## তথ্যসূত্র

## বহিঃসংযোগ

* Qt-Project's QtCreator wiki page
* Open Source Page
* Qt Creator Manual 
* C++ front-end introduction
* Official C++ front-end wiki

বিষয়শ্রেণী:কিউটি (ফ্রেমওয়ার্ক)
বিষয়শ্রেণী:ইনটিগ্রেটেড ডেভলপমেন্ট ইনভাইরনমেন্ট
বিষয়শ্রেণী:লিনাক্স ইনটিগ্রেটেড ডেভলপমেন্ট ইনভাইরনমেন্ট
বিষয়শ্রেণী:ফ্রি ইনটিগ্রেটেড ডেভলপমেন্ট ইনভাইরনমেন্ট
বিষয়শ্রেণী:সি++ প্রোগ্রাম মুক্ত সফটওয়্যার
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিমলপ্রভা

**বিমলপ্রভা** বা **দ্রি-মেদ-'ওদ** () কালচক্র তত্ত্বের লঘুতন্ত্রের ওপর রচিত টীকাভাষ্য বিশেষ।

## সংক্ষিপ্ত বর্ণনা

শাম্ভালার রাজা মঞ্জুশ্রী যশস লঘুতন্ত্র রচনা করেন। পুন্ডরীক নামক শাম্ভালার অপর এক রাজা বিমলপ্রভা রচনা করেন। এই টীকাভাষ্যে সর্বপ্রথম হঠ যোগকে সংজ্ঞায়িত করা হয়। তিব্বতী বৌদ্ধধর্মে কালচক্র সম্বন্ধে অনুশীলনের জন্য এই গ্রন্থ গুরুত্বপূর্ণ স্থান অধিকার করে রয়েছে।

## তথ্যসূত্র

## আরো পড়ুন

* Kilty, G. *Ornament of Stainless Light*, Wisdom 2004,  
* Berzin, A. *Taking the Kalachakra Initiation*, Snowlion 1997,  (available in German, French, Italian, Russian)
* Wallace, V.A. *The Inner Kalacakratantra: A Buddhist Tantric View of the Individual* Oxford University Press, 2001

বিষয়শ্রেণী:তিব্বতী বৌদ্ধ গ্রন্থ
রিবেং ইউনি

**রিবেং ইউনি** () চাকমা লিপি প্রদর্শনের জন্য নির্মিত একমাত্র ইউনিকোড ফন্ট। ইউনিকোডে চাকমা লিপির অবস্থান U+11100 থেকে U+1114F পর্যন্ত। চাকমা ভাষায় 'রিবেং' শব্দের অর্থ গাছের মূল কাণ্ড আর ইউনিকোডের সংক্ষিপ্ত রূপ 'ইউনি' মিলিয়ে ফন্টটির নাম রিবেং ইউনি রাখা হয়। ফন্টটি এসআইএল ওপেন ফন্ট লাইসেন্সের অধীনে প্রকাশিত।

ফন্টটির নির্মাতা হলেন জ্যোতি চাকমা এবং সুজ মরিজ চাকমা। এ কাজে তাদের সহায়তা করেন য়োহন জুরাস্কি (পোল্যান্ড)। প্রথমে তারা ভাষা গবেষকদের সহায়তায় প্রাচীন চাকমা লিপিটিকে সুসংহত করে এর নাম দেন 'আলাম'। বছরখানেক চেষ্টা চালানো হয় ফন্টটিকে ইউনিকোডে রূপান্তরের জন্য। নানা পরীক্ষা-নিরীক্ষার পর তারা চাকমালিপি ইউনিকোডে রূপান্তরে সক্ষম হন এবং ফন্টটির নামকরণ করা হয় 'রিবেং ইউনি'।

250px|thumb|right|রিবেং ইউনি ফন্ট
thumb|হাতে লিখিত চাকমা লিপি - ফন্টটি তৈরি সময় এটি ব্যবহার করা হয়েছিল।

## তথ্যসূত্র

## আরও দেখুন
* চাকমা বর্ণমালা

## বহিঃসংযোগ
* “রিবেং ইউনি” ডাউনলোড
* চাকমা লিপি

বিষয়শ্রেণী:চাকমা ভাষা
মন মানে না (২০০৮-এর চলচ্চিত্র)

***মন মানে না*** একটি বাংলা রোমান্টিক চলচ্চিত্র।  ২০০৮ সালে মুক্তিপ্রাপ্ত সুজিত গুহ পরিচালিত এই চলচ্চিত্রে মুখ্য ভূমিকায় আছেন দেব, কোয়েল মল্লিক, তাপস পাল প্রমুখ। চলচ্চিত্রটি ১৯৯৫ সালের আমেরিকান চলচ্চিত্র *ফ্রেঞ্চ কিস*-এর পুনঃনির্মাণ।

## কাহিনী
thumbnail|left|সুরিন্দার ফিলসের কর্ণধার ''নিসপাল সিং রানে''র সাথে ''দেব''। ''মন মানে না'' চলচ্চিত্রের শ্যুটিংয়ের সময়।

*রাহুল* (দেব) ও *রিয়া* (কোয়েল মল্লিক) শিলিগুড়িতে একে অপরের সাথে পরিচিত হয়। *রিয়া* তার বন্ধুর সাথে দেখা করতে যাচ্ছে, পক্ষান্তরে *রাহুল* যাচ্ছে তার চুরি করা নেকলেসটি বেঁচতে। তাদের উভয়ের গন্তব্য দার্জিলিং।

*রাহুল* ও *রিয়া* নিজের অজান্তেই একে অপরের সাথে যুক্ত হয়ে পড়ে। এক পর্যায়ে পুলিশের হাত থেকে বাঁচার জন্য *রাহুল* যে চেইনটি বিক্রি করতে যাচ্ছিল সেটি *রিয়া*র ব্যাগে লুকিয়ে ফেলে। সেটি আবার অন্য এক চোরের হাতে পড়ে। এক পর্যায়ে *রিয়া* *রাহুল*-এর বাড়ি যায়। সেখানে সে বাড়ির অন্যদের সাথে পরিচিত হয়। পরিবারে *রাহুল*ই শেষ ভরসা। এদিকে *রাহুল*কে পুলিশ (তাপস পাল) ধরেও ছেড়ে দেয়। অথচ *রাহুল*কে ধরার জন্য সে অনেক ছোটাছুটি করে।

এক সময়ে *রিয়া* বুঝতে পারে তার বন্ধু, যার সাথে সে দেখা করতে যাচ্ছে, আসলে একজন প্রতারক। তখন তার মন ভেঙে যায়।

শেষে *রাহুল* ও *রিয়া* এক অপরের সাথে আবারও অন্য এক পরিবেশে মিলিত হয়। তারা তাদের ভালবাসা স্বীকার করে নেয় এবং বিয়ে করে।

## অভিনয়ে
* *রাহুল* চরিত্রে দেব
* *রিয়া* চরিত্রে কোয়েল মল্লিক
* *পুলিশ* চরিত্রে তাপস পাল **সহ আরো অনেকে**।
*বিশ্বজিৎ চক্রবর্তী
*শুভাশিষ মুখোপাধ্যায়
*এন.কে.সলিল
*কৌশিক ব্যানার্জী
*দিলীপ রায়

## সংগীত

এই চলচ্চিত্রের সংগীত পরিচালনা করেন জিৎ গাঙ্গুলী।

## তথ্যসূত্র

## বহিঃসংযোগ

* www.telegraphindia.com preview

বিষয়শ্রেণী:২০০৮-এর চলচ্চিত্র
বিষয়শ্রেণী:২০০৮-এর ভারতীয় চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০০০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:জিৎ গাঙ্গুলী সুরারোপিত চলচ্চিত্র
বিষয়শ্রেণী:সুরিন্দর ফিল্মসের চলচ্চিত্র
ভরকেন্দ্র

থাম্ব|ভরকেন্দ্রের ভিজুয়াল উপস্থাপনা

## সংজ্ঞা
কোন বস্তুর প্রতিটি কনার উপর ক্রিয়াশীল মাধ্যাকর্ষণ বলের লব্ধি ঐ বস্তুর যে বিন্দু দিয়ে যায় তাকেই বা সেই বিন্দু কেই ঐ বস্তুর ভরকেন্দ্র বলে।
সেন্ট্রিয়ড বা কেন্দ্র এবং ভরকেন্দ্র মুলত একই। তবে বিভিন্ন জ্যামিতিক ক্ষেত্র যেমনঃ ত্রিভুজ, আয়তক্ষেত্র ইত্যাদির বেলায় বলা হয় সেন্ট্রিয়ড বা কেন্দ্র। পক্ষান্তরে শারীরিক গঠন আছে ওজন আছে অথবা সহজ কথায় বাস্তবিক আকার আছে যেমনঃ বই, তক্তা, রড, ইট ইত্যাদির ক্ষেত্রে ভরকেন্দ্র কথাটি ব্যবহার করা হয়।

## তথ্যসূত্র

বিষয়শ্রেণী:চিরায়ত বলবিজ্ঞান
বিষয়শ্রেণী:জ্যামিতিক কেন্দ্র
বিষয়শ্রেণী:ত্রিভুজ কেন্দ্র
স্ট্যানফোর্ড রিসার্চ পার্ক

thumb|
**স্ট্যানফোর্ড রিসার্চ পার্ক** হলো ক্যালিফোর্নিয়ার পালো আল্টোতে অবস্থিত একটি প্রযুক্তি পার্ক। এটি স্ট্যানফোর্ড বিশ্ববিদ্যালয় এর অধীনে। এটি ১৯৫১ সালে স্ট্যানফোর্ড ইন্ডাস্ট্রিয়াল পার্ক হিসেবে প্রতিষ্ঠিত হয়। একে বিশ্বের প্রথম প্রযুক্তিকেন্দ্রিক অফিস পার্ক হিসেবে দাবি করা হয়। এর ধারণা এবং সাফল্যের কৃতিত্ব দেয়া হয় ফ্রেডরিক টারম্যানকে, যিনি সিলিকন ভ্যালির প্রতিষ্ঠায় মুখ্য ভূমিকা পালন করেন। প্রতিষ্ঠাকালীন সময়ে এটি ছিল প্রথম বিশ্ববিদ্যালয় মালিকানাধীন ইন্ডাস্ট্রিয়াল পার্ক।

এটি ৭০০ একর জমির উপর অবস্থিত। এটি বর্তমানে স্ট্যানফোর্ড ম্যানেজমেন্ট কোম্পানি কর্তৃক পরিচালিত হয় যেটি বিশ্ববিদ্যালয়ের আর্থিক ও জমিসংক্রান্ত বিষয় দেখাশোনার জন্য ১৯৯১ সালে প্রতিষ্ঠিত হয়। এই পার্কের ১৬২টি ভবনে ১৪০টি কোম্পানির জন্য ২৩,০০০ মানুষ কাজ করে।

## তথ্যসূত্র

## বহিঃসংযোগ
* The History of Stanford Research Park
* Stanford Research Park at Stanford University 

বিষয়শ্রেণী:১৯৫১-এ প্রতিষ্ঠিত
বিষয়শ্রেণী:সান ফ্রান্সিসকো বে এরিয়ার অর্থনীতি
রিসার্চ পার্ক
বিষয়শ্রেণী:মার্কিন যুক্তরাষ্ট্রে সায়েন্স পার্ক
বিষয়শ্রেণী:সান্তা ক্লারা কাউন্টি, ক্যালিফোর্নিয়াতে ভবন এবং কাঠামো
স্ট্যানফোর্ড বিশ্ববিদ্যালয় সেন্টারসমূহ এবং ইন্সটিটিউটসমূহ

স্ট্যানফোর্ড বিশ্ববিদ্যালয় এর অনেক সেন্টার ও ইন্সটিটিউট রয়েছে বিভিন্ন বিষয় অধ্য্যনের জন্য। এই সেন্টার ও ইন্সটিটিউটসমূহ একটি বিভাগ অথবা একটি স্কুলে থাকতে পারে।

## স্বায়ত্তশাসিত ল্যাবরেটরী, ইন্সটিটিউট ও সেন্টারসমূহ
* গেব্যাল ল্যাবরেটরী ফর অ্যাডভান্সড ম্যাটেরিয়ালস
* কাভলি ইন্সটিটিউট ফর পার্টিকেল অ্যাস্ট্রোফিজিক্স অ্যান্ড কসমোলজি
* স্ট্যানফোর্ড ইন্সটিটিউট ফর ইকোনমিক পলিসি রিসার্চ
* পালস ইন্সটিটিউট ফর আল্ট্রাফাস্ট লেজার সায়েন্স অ্যান্ড ইঞ্জিনিয়ারিং
* এডওয়ার্ড এল গিঞ্জটন ল্যাবরেটরী

### সেন্টার ফর দ্য স্টাডি অব ল্যাঙ্গুয়েজ অ্যান্ড ইনফর্মেশন
#### পরিচালকসমূহ

### ফ্রীম্যান স্পগলি ইন্সটিটিউট ফর ইন্টারন্যাশনাল স্টাডিজ

### স্ট্যানফোর্ড হিউম্যানিটিজ সেন্টার

## অন্যান্য রিসার্চ সেন্টারসমূহ
### স্ট্যানফোর্ড আর্টিফিসিয়াল ইন্টিলিজেন্স ল্যাবরেটরী

### স্ট্যানফোর্ড সেন্টার ফর এন্টারপ্রেনিউরিয়াল স্টাডিজ

### সেন্টার ফর কম্পিউটার রিসার্চ ইন মিউজিক অ্যান্ড অ্যাকুস্টিকস

### স্ট্যানফোর্ড ইনস্টিটিউট ফর ক্রিয়েটিভিটি অ্যান্ড দ্য আর্টস

### মিশেল আর ক্লেম্যান ইন্সটিটিউট ফর জেন্ডার রিসার্চ

বিষয়শ্রেণী:স্ট্যানফোর্ড বিশ্ববিদ্যালয়
বিষয়শ্রেণী:ক্যালিফোর্নিয়ার পরীক্ষাগার
বিষয়শ্রেণী:কৃত্রিম বুদ্ধিমত্তা পরীক্ষাগার
শম্ভালের শাসকগণ

বজ্রযান বৌদ্ধধর্মে শম্ভাল নামক কাল্পনিক রাজ্যে বত্রিশজন শাসকের উল্লেখ পাওয়া যায়। এঁদের মধ্যে প্রথম সাত জন শাসক ধর্মরাজা বা ছোগ্যাল এবং শেষ পঁচিশজন শাসক কল্কিরাজা বা রিগদেন নামে পরিচিত।

## ধর্মরাজা
[thumb|প্রথম ধর্মরাজা [সুচন্দ্র]]
বজ্রযান বৌদ্ধধর্মানুসারে শম্ভালের প্রথম ধর্মরাজা সুচন্দ্র গৌতম বুদ্ধের নিকট কালচক্র তন্ত্র সম্বন্ধে শিক্ষালাভ করেন। এই তন্ত্রের সাধনা করে শম্ভাল একটি বোধিপ্রাপ্ত সমাজে পরিণত হয় বলে প্রবাদ প্রচলিত রয়েছে। সুচন্দ্রের পরে আরো ছয়জন ধর্মরাজার নাম পাওয়া যায়।

## কল্কিরাজা
[thumb|প্রথম কল্কিরাজা [মঞ্জুশ্রী যশস]]
শম্ভালের ধর্মরাজাদের পরবর্তী পঁচিশজন শাসকদের কল্কিরাজা বলা হয়ে থাকে। মনে করা হয়ে থাকে, কল্কিরাজা সম্বন্ধে ধারণাটি মহাভারত ও হিন্দু পুরাণে উল্লিখিত কল্কি নামক কাল্পনিক অবতার থেকে এসেছে। থেকে এঁদের মধে প্রথম মঞ্জুশ্রী যশস কালচক্র তন্ত্রকে সংক্ষিপ্ত ও সরলীকৃত করে লঘুতন্ত্র নামক একটি রচনা করেন। তিনি রাজ্যের সকল অ-বৌদ্ধ ধর্মাবলম্বীদের কালচক্র সম্বন্ধে শিক্ষাদান করে বৌদ্ধ ধর্মাবলম্বীতে পরিণত করেন। পরবর্তী রাজা পুন্ডরীক লঘুতন্ত্রের ওপর বিমলপ্রভা নামক একটি টীকাভাষ্য রচনা করেন। বর্তমান যুগে কল্পিত কল্কিরাজার নাম অনিরুদ্ধ যিনি বজ্রযান বৌদ্ধধর্মের অন্তিম সময়ে শাসন করবেন বলে ভবিষ্যদ্বাণী করা হয়েছিল। ২৪২৪ খ্রিষ্টাব্দে অন্তিম কল্কিরাজা রৌদ্র চক্রিণ এক বিশাল সৈন্যের সাহায্যে পৃথিবীর সকল অশুভ শক্তিকে পরাস্ত করে স্বর্ণযুগের সূচনা করবেন বলে প্রবাদ প্রচলিত রয়েছে।

## পাদটীকা



## তথ্যসূত্র

বিষয়শ্রেণী:শম্ভাল
লর্ড’স ১নং মাঠ

থাম্ব|লর্ড’স ১নং মাঠ
**লর্ড’স ১নং মাঠ** () দক্ষিণ আফ্রিকার ডারবান এলাকায় একটি ক্রিকেট স্টেডিয়াম হিসেবে পরিচিত ছিল। এ স্টেডিয়ামটি **লর্ড’স** নামেও পরিচিত। ফলে, এর নামকরণ নিয়ে প্রায়শঃই লন্ডনের লর্ড’স ক্রিকেট গ্রাউন্ডের সাথে বিভ্রান্তিতে পড়ে যেতে হয়। ১৯১০ সাল থেকে ১৯২১ সালের মধ্যে এখানে সর্বমোট ৪টি টেস্ট ম্যাচ অনুষ্ঠিত হয়। তন্মধ্যে, ১৯০৯/১০ মৌসুমের ২য় টেস্ট এবং ১৯১৩/১৪ মৌসুমে ১ম ও ৪র্থ টেস্ট খেলা অনুষ্ঠিত হয় দক্ষিণ আফ্রিকা এবং ইংল্যান্ড ক্রিকেট দলের মধ্যে। ১৯২১/২২ মৌসুমে দক্ষিণ আফ্রিকা ও অস্ট্রেলিয়ার মধ্যকার ১ম টেস্ট খেলা অনুষ্ঠিত হয়। অতঃপর ১৯২২ সালে এ মাঠকে পরিত্যক্ত ঘোষণা করা হয়।

## তথ্যসূত্র

## আরও দেখুন

* স্টেডিয়াম 
* লর্ড’স ক্রিকেট গ্রাউন্ড 
* টেস্ট ক্রিকেট মাঠের তালিকা
* দক্ষিণ আফ্রিকা জাতীয় ক্রিকেট দল

বিষয়শ্রেণী:দক্ষিণ আফ্রিকায় টেস্ট ক্রিকেট মাঠ
বিষয়শ্রেণী:দক্ষিণ আফ্রিকার ক্রিকেট মাঠ
বিষয়শ্রেণী:১৯১০-এ দক্ষিণ আফ্রিকায় প্রতিষ্ঠিত
বিষয়শ্রেণী:ডারবানে ক্রীড়া মাঠ
কোরে অ্যান্ডারসন

**কোরে জেমস অ্যান্ডারসন** (; জন্ম: ১৩ ডিসেম্বর, ১৯৯০) ক্রাইস্টচার্চে জন্মগ্রহণকারী নিউজিল্যান্ডের বিখ্যাত ক্রিকেটার। আন্তর্জাতিক ক্রিকেটে নিউজিল্যান্ড জাতীয় ক্রিকেট দলের পাশাপাশি ঘরোয়া ক্রিকেটে নর্দান ডিস্ট্রিক্টস দলের হয়ে খেলে থাকেন। ২০১৪ সালের নববর্ষের দিনে তিনি সফরকারী ওয়েস্ট ইন্ডিজ দলের বোলিং আক্রমণকে ছিন্ন-বিচ্ছিন্ন করে ৩৬ বলে একদিনের আন্তর্জাতিক ক্রিকেটে দ্রুততম সেঞ্চুরি করার নতুন বিশ্বরেকর্ড গড়েন।পরে যা এবি ডি ভিলিয়ার্স ভেঙে দেন,ওয়েস্ট ইন্ডিজের বিপক্ষেই ৩১ বলে সেঞ্চুরী করে।

## খেলোয়াড়ী জীবন
২০১২ সালে দক্ষিণ আফ্রিকা সফরে দলের টি২০আই ও একদিনের আন্তর্জাতিকে দলের সফরসঙ্গী হন। কিংসমিড ডারবানে অনুষ্ঠিত খেলায় টুয়েন্টি২০ আন্তর্জাতিকে তার অভিষেক ঘটে। খেলায় তিনি ৫ রান করেন ও এক ওভারে ১১ রান দেন। দ্বিতীয় খেলায় ২ ওভার বোলিং করে ২১ রান দেন। তৃতীয় খেলায় ৯ বলে ১২ রান করেন ও রায়ান ম্যাকলারিনের হাতে রান আউট হন।

২০১৩ সালের চ্যাম্পিয়ন্স ট্রফিতে নিউজিল্যান্ডের ওডিআই একাদশের অন্যতম সদস্য ছিলেন। ১৬ জুন, ২০১৩ তারিখে কার্ডিফে অনুষ্ঠিত খেলায় ইংল্যান্ডের বিপক্ষে একদিনের আন্তর্জাতিক ক্রিকেটে অভিষেকের মাধ্যমে ক্যাপ পরিধান করেন।

২০১৩ সালের অক্টোবর মাসে চট্টগ্রামে বাংলাদেশ ক্রিকেট দলের বিপক্ষে অনুষ্ঠিত টেস্ট খেলার মাধ্যমে তার টেস্ট অভিষেক ঘটে।

## সাফল্যগাঁথা
১ জানুয়ারি, ২০১৪ তারিখে তিনি একদিনের ক্রিকেটের ইতিহাসে দ্রুততম সেঞ্চুরির বিশ্বরেকর্ড গড়েন। কুইন্সটাউন ইভেন্টস সেন্টার স্টেডিয়ামে অনুষ্ঠিত তৃতীয় ওডিআইয়ে ওয়েস্ট ইন্ডিজ দলের বিরুদ্ধে তিনি এ রেকর্ড স্থাপন করেন। মাত্র ৩৬ বলে দ্রুততম সেঞ্চুরি করার ফলে তিনি শহীদ আফ্রিদি’র ১৯৯৬ সালে ৩৭ বলের সেঞ্চুরির ১৭ বছরের পুরনো রেকর্ড ভেঙ্গে দেন। এছাড়াও, খেলায় তিনি ১৩১ রান করে অপরাজিত ছিলেন, যাতে ১৪টি ছক্কা ও ৬টি চারের মার ছিল। সঙ্গী জেসি রাইডারকে সাথে নিয়ে একদিনের আন্তর্জাতিকে যে-কোন খেলায় দলগত সর্বাধিক ছক্কার রেকর্ড গড়েন।

## তথ্যসূত্র

## আরও দেখুন
* শহীদ আফ্রিদি
* সেঞ্চুরি (ক্রিকেট)
* নিউজিল্যান্ড ক্রিকেট দল
* ২০১৩-১৪ ওয়েস্ট ইন্ডিজ ক্রিকেট দলের নিউজিল্যান্ড সফর

## বহিঃসংযোগ

* 
* 

বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:নিউজিল্যান্ডের টেস্ট ক্রিকেটার
বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:ক্যান্টারবারির ক্রিকেটার
বিষয়শ্রেণী:নর্দার্ন ডিস্ট্রিক্টসের ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:দিল্লি ক্যাপিটালসের ক্রিকেটার
বিষয়শ্রেণী:ক্রাইস্টচার্চ থেকে আগত ক্রিকেটার
বিষয়শ্রেণী:অকল্যান্ডের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:রয়্যাল চ্যালেঞ্জার্স বেঙ্গালুরুর ক্রিকেটার
বিষয়শ্রেণী:সমারসেটের ক্রিকেটার
বিষয়শ্রেণী:মার্কিন ক্রিকেটার
বিষয়শ্রেণী:মার্কিন যুক্তরাষ্ট্রের টুয়েন্টি২০ আন্তর্জাতিক ক্রিকেটার
বিষয়শ্রেণী:হোবার্ট হারিকেন্সের ক্রিকেটার
নকিয়া ১১১০

**নকিয়া ১১১০** এবং **নকিয়া ১১১০আই** ছিল নকিয়া কর্তৃক প্রস্তুতকৃত জিএসএম সেল ফোন। ১১১০ মডেলটি অবমুক্ত হয় ২০০৫ সালে এবং ১১১০আই মডেলটি অবমুক্ত হয় ২০০৬ সালে। মূলত ফোন দুইটি প্রস্তুত করা হয় নতুন মোবাইল ফোন ব্যবহারকারীদেরকে উদ্দেশ্য করে। নকিয়ার দৃষ্টিতে, ১১১০আই এর সুবিধা ছিল এর সহজে ব্যবহারযোগ্যতা, নির্ভরযোগ্যতা এবং স্বল্পমূল্য। এই ফোন দুইটির সাথে নকিয়া ১১০০ ফোনটির অনেক মিল ছিল।

২০০৭ সালের জানুয়ারি এবং মে মাসের মাঝে ১১১০ মডেলটি নকিয়ার স্বল্পমূল্যের মোনোক্রোম মডেল হিসেবে বিক্রয় হয়। এরপর এর উত্তরসূরি হিসেবে আসে নকিয়া ১২০০। এর অন্যতম মূল বাজার ছিল উন্নয়নশীল দেশগুলো।

নকিয়া ১১০০ এর মত নকিয়া ১১১০-ও বিশ্বের সবচেয়ে বেশি বিক্রয় হওয়া ফোন, যা বিক্রয় হয় প্রায় ২৫০ মিলিয়ন ইউনিট।

নকিয়া ১১১০ এবং ১১১০আই-এর সহজ ব্যবহারযোগ্যতা ও দীর্ঘস্থায়ী ব্যাটারি লাইফ তাদের শিক্ষার্থী এবং প্রথমবারের মোবাইল ব্যবহারকারীদের মধ্যে জনপ্রিয় করেছে। এই মডেলগুলো নকিয়ার ঐতিহ্যবাহী স্থায়িত্ব ও নির্ভরযোগ্যতার প্রতীক হিসেবে বিবেচিত।

## ইতিহাস
নকিয়া ১১১০ মডেলটি **২০০৫ সালে** উন্মোচিত হয়। এটি নকিয়ার ১১০০ সিরিজের অংশ হিসেবে তৈরি হয় এবং সহজ ব্যবহারযোগ্যতা, দীর্ঘ ব্যাটারি জীবন এবং টেকসই ডিজাইনের জন্য জনপ্রিয় হয়। ফোনটি বিশেষ করে উন্নয়নশীল দেশে ব্যাপক জনপ্রিয়তা অর্জন করে। নকিয়া ১২০০ মডেলের মাধ্যমে পরে এটি প্রতিস্থাপিত হয়। নকিয়া ১১১০ মোট প্রায় **২৫০ মিলিয়ন ইউনিট** বিক্রি হয়ে ইতিহাসের অন্যতম সর্বাধিক বিক্রিত মোবাইল ফোনের মধ্যে আসে।

## বৈশিষ্টসমূহ
নকিয়া ১১১০-এ রয়েছে সাদাকালো পর্দা সাথে হলদে-বাদামী রং এর ব্যাকলাইট। অপরদিকে ১১১০আই-এ রয়েছে সাধারণ সাদাকালো পর্দা। এতে রয়েছে ৫ ঘণ্টার ব্যাটারি টকটাইম এবং এটি কল বারিং সমর্থন করে। এছাড়াও রয়েছে কথা বলা ঘড়ি এবং অ্যালার্ম, অ্যানালগ ঘড়ি প্রদর্শনী এবং কল টাইমার ও গণক। এতে তিনটি বিল্ট-ইন গেম রয়েছে। এছাড়া এটি চিত্র যুক্ত বার্তাও সমর্থন করে।

## তথ্যসূত্র

## বহিঃসংযোগ

* প্রস্তুতকারকের লিংক

বিষয়শ্রেণী:নকিয়া মোবাইল ফোন
বিষয়শ্রেণী:নকিয়া ফোন ১০০০ সিরিজ
বিষয়শ্রেণী:২০০৬-এ প্রবর্তিত মোবাইল ফোন
নকিয়া ২৭০০ ক্ল্যাসিক

**নকিয়া ২৭০০ ক্ল্যাসিক** নকিয়া কর্তৃক প্রস্তুতকৃত একটি কোয়াড-ব্যান্ড জিএসএম সেল ফোন। এতে রয়েছে ক্যামেরা, এফএম রেডিও, ব্লুটুথ সংযোগ, মাল্টিমিডিয়া প্লেব্যাক এবং বিভিন্ন ইন্টারনেট ভিত্তিক অ্যাপলিকেশন (ওয়েব ব্রাউজার, ই-মেইল ক্লায়েন্ট এবং ইন্সট্যান্ট মেসেজিং)।

## বৈশিষ্ট্যসমূহ
### মূল বৈশিষ্ট্যসমূহ
* ডিজিটাল ক্যামেরা ল্যান্ডস্কেপ মোড(১৬০০×১২০০ পিক্সেল)পোট্রেড মোড এবং ভিডিও রেকর্ডার (১৭৬×১৪৪ পিক্সেল)
* এমপি৩, রিংটোন এবং ব্যবহারকারী-রেকর্ডকৃত রিংটোন (.ওয়েভ ফাইল) (কন্ঠস্বর রেকর্ডার)
* এফএম রেডিও
* ব্লুটুথ ২.০ (জে২এমই এর জন্য)
* এসএমএস, এমএমএস, ইমেইল এবং নকিয়া এক্সপ্রেস অডিও মেসেজিং (নকিয়া ২৭০০সি এর পূর্বেকার সংস্করণে ছিল) -- কন্ঠস্বর পরিচিতি (ভয়েস রিকগনিশন) কয়েকটি নির্দিষ্ট মডেলে সমর্থিত ছিল।
* ৩২ এমবি অভ্যন্তরীণ ডায়নামিক মেমরি, মাইক্রোএসডি মেমোরি কার্ড স্লট, সর্বোচ্চ ২ জিবি

### অপারেটিং ফ্রিকোয়েন্সি
* কোয়াড ব্যান্ড জিএসএম ৮৫০/৯০০/১৮০০/১৯০০

### মাত্রা
* আয়তন: ৬২ কিউবিক সে.মি.
* ওজন: ৮৫ গ্রাম (ব্যাটারি সহ)
* দৈর্ঘ্য: ১০৯.২ মি.মি.
* প্রস্থ: ৪৬ মি.মি.
* বেধ: ১৪ মি.মি.

### পর্দা
* ২ ইঞ্চি, ২৬২,১৪৪ রঙের টিএফটি পর্দা, ২৪০×৩২০ পিক্সেল

### ইমেজিং
* ২ এমপি ক্যামেরা (১৬০০×১২০০ পিক্সেল, ভিডিও ১৭৬×১৪৪ পিক্সেল)

### মাল্টিমিডিয়া
* ক্যামেরা (চিত্র এবং ভিডিও রেকর্ডার) ২ এমপি
* ভিডিও প্লেয়ার (এএমআর, এএমআর-ডাব্লুবি, এমআইডিআই, এমএক্সএমএফ, এমপি৩, এএসি, এমপি৪/এম৪এ/৩জিপি/৩জিএ (এএসি, এএসি+, ইএএসি+, এএমআর, এএমআর-ডাব্লুবি), এক্স-টোন, ডাব্লুএভি (পিসিএম, এ-এলএডাব্লু, এমইউ-এলএডাব্লু, এডিপিসিএম), ডাব্লুএমএ (ডাব্লুএমএ৯, ডাব্লুএমএ১০)
* ভিডিও প্লেয়ার (১৭৪×১৪৪ ৩জিপি) (৩২০ x ২৪০ এমপি৪
* ভয়েস রেকর্ডার
* আরডিএস সমর্থিত এফএম রেডিও

### বার্তা
* পিওপি৩ সমর্থিত ইমেইল, আইএমপি৪ এবং এসএমটিপি প্রোটোকল
* নকিয়া এক্সপ্রেস অডিও বার্তা (ক্ষুদ্র ভিডিও চিত্র সমর্থিত)
* এসএমএস টেক্সট বার্তা
* চিত্র সহ এমএমএস বার্তা
* বার্তা সঞ্চয়

### জাভা অ্যাপলিকেশন
* এমএমএস ১.৩ (সর্বোচ্চ ৫৯৫ কেবি আকারের ফাইল সমর্থিত)
* নকিয়া এক্সপ্রেস অডিও বার্তা

### সংযোগ
* ব্লুটুথ ২.০ এবং ইউএসবি ২.০ এর মাধ্যমে চিত্র এবং তথ্য শেয়ারিং

### ব্রাউজিং
* অপেরা মিনি ৪.২ ব্রাউজার (হালনাগাদ সম্ভব)

### পাওয়ার ম্যানেজমেন্ট
* ব্যাটারি: বিএল-৫সি
* ক্ষমতা: ১০২০ মিলিঅ্যাম্পিয়ার ঘণ্টা 
* টক টাইম: ৬ ঘণ্টা ২৫ মিনিট পর্যন্ত (জিএসএম)
* স্ট্যান্ড-বাই: ২৯৯ ঘণ্টা পর্যন্ত (জিএসএম)

### বিক্রয় প্যাকেজের বিষয়বস্তু
* নকিয়া ২৭০০ ক্ল্যাসিক
* নকিয়া ব্যাটারি বিএল-৫সি
* নকিয়া ১ x ১ জিবি মাইক্রোএসডি
* নকিয়া স্টেরিও হেডসেট ডাব্লুএইচ-১০২
* নকিয়া কমপ্যাক্ট চার্জার এসি-৩
* ইউজার গাইড

### অপারেটিং সিস্টেম
* নকিয়া ওএস
নকিয়া ওএস : সিরিজ ৪০

## তথ্যসূত্র

## বহিঃসংযোগ
* নকিয়া ২৭০০ চাপ পরীক্ষা Gadgetstress.com
* নকিয়া ২৭০০ ক্ল্যাসিক বৈশিষ্ট্যসমূহ নকিয়া ইউরোপ
* নকিয়া ২৭০০ ক্ল্যাসিক বৈশিষ্টসমূহ GSMArena.com

বিষয়শ্রেণী:নকিয়া মোবাইল ফোন
বিষয়শ্রেণী:নকিয়া ফোন ২০০০ সিরিজ
ফক্স লাইফ

**ফক্স ট্রাভেলার** হল ফক্স এন্টারটেইনমেন্টের একটি ভ্রমণবিষয়ক বিনোদনমূলক স্যাটেলাইট চ্যানেল যা ২৪ ঘণ্টাব্যাপী ভ্রমণ সম্পর্কিত বিভিন্ন অনুষ্ঠান সম্প্রচার করে। এটির ভারতীয় শাখা বর্তমানে ইংরেজি, হিন্দি, তামিল ও বাংলা ভাষায় অডিও ফিড সহ দক্ষিণ এশীয় দেশসমূহে স্যাটেলাইটে তাদের অনুষ্ঠান সম্প্রচার করে।

## তথ্যসূত্র

## বহিঃসংযোগ
* 

বিষয়শ্রেণী:ফক্স এন্টারটেনমেন্ট গ্রুপ
বিষয়শ্রেণী:২০০৮-এ প্রতিষ্ঠিত
বিষয়শ্রেণী:ভারতে বাংলা ভাষার টেলিভিশন চ্যানেল
বিষয়শ্রেণী:স্টার ইন্ডিয়া
বিষয়শ্রেণী:ভারতের ইংরেজি ভাষার টেলিভিশন স্টেশন
বিষয়শ্রেণী:২০০৮-এ প্রতিষ্ঠিত টেলিভিশন চ্যানেল ও স্টেশন
নকিয়া সি২-০১

**নকিয়া সি২-০১** নকিয়া কর্তৃক প্রস্তুতকৃত একটি কোয়াড ব্যান্ড জিএসএম এবং ট্রাই- ব্যান্ড ডাব্লুসিডিএমএ সমর্থিত সেল ফোন। এটি নকিয়ার সিরিজ ৪০ এর ৬ষ্ঠ সংস্করণের ডেভলপার প্ল্যাটফর্মের ফোন। এতে রয়েছে ৩.২ মেগাপিক্সেলের ফুল ফোকাস ক্যামেরা, এফএম রেডিও, ফ্ল্যাশ প্লেয়ার লাইট, ব্লুটুথ, জাভা এবং বিভিন্ন ইন্টারনেট ভিত্তিক ওয়েব অ্যাপলিকেশন। এতে সমর্থিত ডাব্লুসিডিএমএ ফ্রিকোয়েন্সি অঞ্চল ভেদে বিভিন্ন।

## বৈশিষ্ট্যসমূহ
### ফ্রিকোয়েন্সি ব্যান্ড
* কোয়াড ব্যান্ড জিএসএম ৮৫০/৯০০/১৮০০/১৯০০
* ট্রাই-ব্যান্ড ডাব্লুসিডিএমএ ৮৫০/৯০০/১৯০০/২১০০

### ডিভাইসের আকার
* আয়তন: ৭৮.৮ কিউবিক সে.মি.
* ওজন: ৮৯ গ্রাম
* দৈর্ঘ্য: ১০৯.৮ মি.মি.
* প্রস্থ: ৪৬.৯ মি.মি.
* বেধ: ১৫.৩ মি.মি.

### পর্দা
* ২ ইঞ্চি, এলসিডি ট্রান্সফ্লেকটিভ পর্দা, ২৪০×৩২০ পিক্সেল

### ইমেজিং
* ৩.২ মেগাপিক্সেল ক্যামেরা (২০৪৮×১৫৩৬ পিক্সেল)
* সিএমওএস সেন্সর
* ক্যামেরা ডিজিটাল জুম ৪x
* ফুল ফোকাস, ফুল স্ক্রিন ভিউফাইন্ডার, সেল্ফ টাইমার
* ক্যামেরা চিত্র ধরন: জেপিজি
* ভিডিও রেকর্ডিং (৩২০×২৪০ পিক্সেল)
* ভিডিও রেকর্ডিং ফ্রেম রেট: ১৫ ফ্রেম/সে.
* ভিডিও ডিজিটাল জুম ৪x
* ভিডিও রেকর্ডিং ধরন: ৩জিপি, এইচ.২৬৩, এমপিইজি-৪

### মাল্টিমিডিয়া
* ক্যামেরা ৩.২ মেগাপিক্সেল (চিত্র এবং ভিডিও রেকর্ডিং)
* ভিডিও প্লেয়ার (৩জিপিপি ফরম্যাট এইচ.২৬৩, এইচ.২৬৪/এভিসি, এমপিইজি-৪)
* ভিডিও স্ট্রিমিং
* গ্রাফিক ফরম্যাট: বিএমপি, জিআইএফ৮৭এ, জিআইএফ৮৯এ, জেপিইজি, এম৩জি, পিএনজি, এসভিজি-টি, ডাব্লুবিএমপি
* অডিও প্লেয়ার (এএসি, এএসি+, এএমআর-এনবি, এএমআর-ডাব্লুবি, এমআইডিআই টোন (পলি ৬৪), মোবাইল এক্সএমএফ, এমপি৩, এমপি৪, এসপি-এমআইডিআই, ট্রু টোন, ডাব্লুএভি, ডাব্লুএমএ)
* অডিও রেকর্ডার এএমআর
* অডিও স্ট্রিমিং
* আরডিএস সমর্থিত এফএম রেডিও
* ব্লুটুথ স্টেরিও

### মেমরি
* অভ্যন্তরীণ মেমরি ৪৬এমবি
* রোম মেমরি ১২৮এমবি
* র‍্যাম ৬৪এমবি
* অপসারণযোগ্য মেমরি: মাইক্রোএসডি, হট সোয়াপ, সর্বোচ্চ ১৬জিবি

### বার্তা
* পিওপি৩ সমর্থিত ইমেইল, আইএমএপি৪ এবং এসএমটিপি প্রোটোকল
* এএমএস, আইএম, এমএমএস+এসএমআইএল
* এসএমএস টেক্সট বার্তা
* ওএমএ মাল্টিমিডিয়া মেসেজিং সার্ভিস সংস্করণ ১.৩
* চিত্র, অডিও এবং ভিডিও সহ এসএমএস বার্তা
* নকিয়া মেসেজিং ২.০ ওভি মেইল
* বার্তা সঞ্চয়

### জাভা অ্যাপলিকেশন
* ওএমএ মাল্টিমিডিয়া মেসেজিং সার্ভিস ১.৩
* ই-মেইল
* নকিয়া স্টোর
* ফেসবুক
* ফ্লিকার
* ওভি স্টোর
* তিনটি জাভা গেম (অঞ্চলভেদে ভিন্ন)

### সংযোগ
* ব্লুটুথ ২.১ +ইডিআর মাইক্রো ইউএসবি
* নকিয়া এভি ৩.৫ মি.মি. জ্যাক
* নকিয়া মাইক্রো ইউএসবি কেবল সিএ-১০১ডি
* ইউএসবি ২.০

### ব্রাউজিং
* অপেরা মিনি ব্রাউজার (হালনাগাদ সম্ভব)
* নকিয়া ব্রাউজার (হালনাগাদ সম্ভব)
* ডিফল্ট ব্রাউজার (সিএসএস ২.১, এইচটিএমএল ৪.০, জাভাস্ক্রিপ্ট ১.৮)
* ফ্ল্যাশ লাইট ৩.০

### পাওয়ার ম্যানেজমেন্ট
* ২.০ মি.মি. চার্জার সংযোজক ইউএসবি চার্জিং
* ব্যাটারি: বিএল-৫সি, ৩.৭ভোল্ট, ১০২০মিলিঅ্যাম্পিয়ার ঘণ্টা
* টক টাইম: সর্বোচ্চ ৮ ঘণ্টা ৪৫ মিনিট (জিএসএম), সর্বোচ্চ ৪ ঘণ্টা ৩০ মিনিট (ডাব্লুসিডিএমএ)
* স্ট্যান্ডবাই: সর্বোচ্চ ৪৩০ ঘণ্টা (জিএসএম), সর্বোচ্চ ৪৫০ ঘণ্টা (ডাব্লুসিডিএমএ)
* মিউজিক প্লেব্যাক: সর্বোচ্চ ৩৪ ঘণ্টা

### অপারেটিং সিস্টেম
* নকিয়া ওএস, সিরিজ ৪০ ৬ষ্ঠ সংস্করণ ডেভলপার প্ল্যাটফর্ম (প্রারম্ভিক মুক্তি)

## তথ্যসূত্র

## বহিঃসংযোগ
* নকিয়া সি২-০১ নকিয়া ডেভলপার
* নকিয়া সি২-০১ GSMArena
* নকিয়া সি২-০১ FoneArena
* নকিয়া সি২-০১ রিভিউ CNET

বিষয়শ্রেণী:নকিয়া মোবাইল ফোন
বিষয়শ্রেণী:সিরিজ ৪০ ডিভাইস
বিষয়শ্রেণী:২০১১-এ প্রবর্তিত মোবাইল ফোন
বিষয়শ্রেণী:ব্যবহারকারী দ্বারা পরিবর্তনযোগ্য ব্যাটারি সহ মোবাইল ফোন
গুহ্যসমাজতন্ত্র

thumb|সপ্তদশ শতাব্দীর তিব্বতী থাংকায় গুহ্যসমাজতন্ত্রের দেবতা অক্ষোভ্যবজ্র ও তার সঙ্গিনী স্পর্শবজ্রা
**গুহ্যসমাজতন্ত্র** বজ্রযান বৌদ্ধধর্মের অন্যতম প্রধান একটি তন্ত্র বিশেষ।

## বর্ণনা
গুহ্যসমাজতন্ত্র সতেরোটি অধ্যায় নিয়ে গঠিত। উত্তরাতন্ত্র বা ব্যাখ্যাতন্ত্র নামক একটি পৃথক তন্ত্রকে অনেক সময় এই তন্ত্রের অষ্টাদশ অধ্যায় হিসেবে মনে করা হয়। অনেক পণ্ডিতের মতে প্রথম বারোটি অধ্যায় এই তন্ত্রের মূল অংশ এবং পরবর্তী অধ্যায়গুলি পরবর্তীকালে যোগ করা হয়েছে। গুহ্যসমাজতন্ত্র মহাযোগতন্ত্রের অন্তর্গত। তিব্বতে এই তন্ত্রকে র্নাল-'ব্যোর-ব্লা-মেদ-র্গ্যুদ নামে অভিহিত করা হয়। সর্বতথাগততত্ত্বসংগ্রহ নামক প্রাচীন পুঁথিতে এই তন্ত্রের উল্লেখ পাওয়া যায়। সংস্কৃত ভাষায় এবং তিব্বতী ও চীনা অনুবাদে এই তন্ত্রের পুঁথির অস্তিত্ব পাওয়া যায়।

## উৎপত্তি
বৌদ্ধ প্রবাদানুসারে, বজ্রধর গুহ্যসমাজতন্ত্র সম্বন্ধে ওড্ডিয়ানের রাজা ইন্দ্রভূতিকে সর্বপ্রথম শিক্ষাদান করেন। পরবর্তীকালে এই তন্ত্র বিভিন্ন বৌদ্ধ পণ্ডিতদের মধ্যে দিয়ে প্রচারিত হয়। এই তন্ত্র অষ্টম শতাব্দীর বৌদ্ধ পণ্ডিত বুদ্ধশ্রীজ্ঞানের মাধ্যমে জ্ঞানপদ ঐতিহ্য বা য়ে-শেস-ঝাব্স-লুগ্স () নামে প্রচারিত হয়। ঐতিহাসিকভাবে গুরুত্বপূর্ণ আর্য ঐতিহ্য বা গ্সাং-'দুস-'ফাগ্স-লুগ্স () নামে অপর একটি ঐতিহ্য নাগার্জুন, আর্যদেব এবং চন্দ্রকীর্তি প্রমুখ বৌদ্ধ পণ্ডিতদের টীকাভাষ্যের ওপর নির্ভরশীল ছিল। তিব্বতে মার-পা-ছোস-ক্যি-ব্লো-গ্রোস এই তন্ত্রের প্রচলন করেন।

## প্রধান দেবতা
জ্ঞানপদ ঐতিহ্যের কেন্দ্রীয় দেবতা পীতবর্ণের মঞ্জুবজ্র মঞ্জুশ্রীর অপর একধরনের রূপ। এই দেবতার তিনটি মুখ ও ছয়টি হাত। তার ডানদিকের মুখ শ্বেতবর্ণের এবং বামদিকের মুখমন্ডল লালবর্ণের। তার হাতে একটি তরোয়াল, একটি পুস্তক, একটি তীর এবং একটি ধনুক রয়েছে। আর্য ঐতিহ্য গুহ্যসমাজতন্ত্রের কেন্দ্রীয় দেবতার নাম নীলাভ কালো বর্ণের অক্ষোভ্যবজ্র। তিনি পাঁচ ধ্যানী বুদ্ধের অন্যতম অক্ষোভ্যের একটি রূপ। অক্ষোভ্যবজ্র তার হাতে পাঁচ ধ্যানী বুদ্ধের বাকি চার বুদ্ধের বিভিন্ন চিহ্ন ধারণ করে থাকেন। তিনি তার ডানদিকের হাতে বৈরোচনের চক্র ও অমিতাভের পদ্ম এবং রত্নসম্ভবের মণি ও অমোঘসিদ্ধির তরোয়াল ধারণ করে থাকেন। এছাড়াও তার অপর দুই হাতে তিনি বজ্র ও ঘণ্টা ধারণ করে থাকেন।

## তথ্যসূত্র

## আরো পড়ুন
* Wedemeyer, Christian K. 2007. *Āryadeva's* Lamp that Integrates the Practices: *The Gradual Path of Vajrayāna Buddhism according to the Esoteric Community Noble Tradition*. New York: AIBS/Columbia University Press. 
* Geshe Tashi Tsering p.78 of 240 July 3, 2012. *Tantra: The Foundation of Buddhist Thought Volume 6*. London: Wisdom Publications.  

বিষয়শ্রেণী:অনুত্তরযোগতন্ত্র
বিষয়শ্রেণী:তন্ত্র
বিষয়শ্রেণী:তিব্বতী বৌদ্ধ আচার অনুষ্ঠান
বিষয়শ্রেণী:বৌদ্ধ তন্ত্র
নকিয়া এন৮

**নকিয়া এন৮** নকিয়া কর্তৃক প্রস্তুতকৃত স্পর্শকাতর পর্দা সমৃদ্ধ একটি স্মার্টফোন যা সিম্বিয়ান^৩ মোবাইল অপারেটিং সিস্টেমে পরিচালিত হয়। এটি সিম্বিয়ান^৩ অপারেটিং সিস্টেমে চালিত প্রথম ফোন। এটি প্রথম ২০১০ সালের ৩০ সেপ্টেম্বর নকিয়ার অনলাইন স্টোরে অবমুক্ত হয় এবং ১ অক্টোবর বিশ্বব্যাপী বাজারে ছাড়া হয়। নকিয়া এন৮ এ রয়েছে ১২ মেগাপিক্সেল ক্যামেরা এবং পেন্টাব্যান্ড ৩.৫জি রেডিও। এর সংযোগ বৈশিষ্ট্যসমূহের মধ্যে রয়েছে এইচডিএমআই আউটপুট, ইউএসবি অন-দ্য-গো এবং ওয়াই-ফাই ৮০২.১১ বি/জি/এন।

## ইতিহাস

## তথ্যসূত্র

## বহিঃসংযোগ

বিষয়শ্রেণী:নকিয়া মোবাইল ফোন
বিষয়শ্রেণী:নকিয়া ফোন এন সিরিজ
বিষয়শ্রেণী:স্মার্টফোন
বিষয়শ্রেণী:স্পর্শকাতর পর্দা যুক্ত মোবাইল ফোন
বিষয়শ্রেণী:মোবাইল ফোন
বিষয়শ্রেণী:২০১০-এ প্রবর্তিত মোবাইল ফোন